18 GAMBAR - BILA 'ZIRAFAH' KWANG SOO BERTEMU PEMINAT DI MALAYSIA

Ramai yang pasti kenal dengan 'si Zirafah' yang sering menikam rakan dari belakang, membelot dan jadi mangsa buli dalam Running Man. Siapa lagi kalau bukan Lee Kwang Soo! Pelakon tinggi lampai ini akhirnya telah tiba di Malaysia semalam untuk bertemu peminat di Kenanga Wholesale City.

Meskipun Running Man tidak melakukan penggambaran di negara kita, namun apa yang pasti peminat program ini agak ramai di sini. Ia terbukti dengan kehadiran Kwang Soo yang mendapat sambutan hangat sejak mendarat di KLIA lagi. Cayalah!

SEDIKIT MENGENAI KWANG SOO:

SOALAN : Apabila anda masih muda, apa yang anda makan yang membuat anda jadi begitu tinggi?

KWANG SOO : Saya suka susu!

S : Ini adalah peluang yang baik untuk anda untuk menjadi jurucakap bagi syarikat susu?

LKS : Ya , terima kasih! Saya akan teruskan cinta saya pada susu.

S : Apakah kelebihan dan kelemahan kerana terlalu tinggi dalam industri?

LKS : Walaupun daripada segi berpakaian agar sukar, saya suka ketinggian saya. Mungkin satu-satunya kelemahan adalah bahawa saya mendapat perhatian dengan mudah pada Running Man kerana ketinggian saya!

S : Apakah usia yang tepat untuk anda berkahwin?

LKS : Saya menjadi amat malu apabila orang bertanya kepada saya soalan ini. Saya tidak pernah berfikir tentang hal itu tetapi sudah tentu saya perlu menunggu Jong Kook untuk pergi pertama.

S : Jika anda boleh menukar watak anda di Running Man, bagaimana anda akan mengubahnya?

LKS : Satu-satunya cara untuk saya untuk terus hidup di acara itu jika saya mahu menang adalah dengan terus mengkhianati orang lain. Tetapi, saya pastinya mahu berubah. Jika ada peluang, saya mungkin akan bekerja dan mempunyai badan yang besar seperti Jong Kook.

GAMBAR-GAMBAR KWANG SOO SI MALAYSIA:

Klik gambar untuk imej besar...

Photo kredit: Era FM & peminat


PARAS OKSIGEN TURUN - ANAK KEDUA AMAR & AMYRA KINI STABIL, DIPANTAU

"Berderau darah Mommy dapat call oksigen adik drop. Tunggu mummy sampai sayang," tulis pelakon Amyra Rosli yang terpaksa bergegas ke hospital selepas dimaklumkan tahap oksigen dalam badan anak keduanya, Ayra Aryssa, 2, tiba-tiba menurun, ketika sedang menjalani penggambaran drama.

Dalam hantaran di Instagram Story, Amyra memaklumkan Aryssa masih lagi menerima banyak ubat-ubatan di samping ujian darah. Amyra turut berkongsi video memperlihatkan keadaan wajah anaknya yang membengkak akibat kesan ubat steroid.

"Muka jadi besar kesan steriod, lama adik demam dik. Mommy risau ni makin banyak ubat masuk dalam badan adik. Hari-hari kena ujian darah," ujarnya.

Mengenai keadaan Aryssa, isteri kepada pelakon Amar Baharin berkata, anak perempuannya itu berada dalam keadaan stabil walaupun masih dipantau tahap oksigennya.

Klik untuk gambar besar

Amyra bagaimanapun menganggap ini adalah ujian daripada Allah dan akan ada hikmah untuk anaknya itu. Dalam masa sama, Amyra turut mengucapkan terima kasih kepada semua yang tidak putus-putus mendoakan kesembuhan buat permata hatinya itu.

"Aryssa masih lagi dipantau tahap oksigennya. Tapi, Alhamdulillah, oksigen Aryssa dah semakin stabil dan masih lagi dengan ubat-ubat yang dimasukkan. Banyak sangat ubat-ubat sudah masuk dalam badan dia selama empat hari. Saya sendiri tidak sanggup nak tengok dia telan ubat, tiap hari jalani ujian darah, nak buang air pun kena pam ubat.

"Tapi nak buat macam mana, inilah ujian yang saya perlu lalui. Anak kecil yang tak tahu apa-apa, belum fasih bercakap lagi kena lalui jangkitan Kawasaki yang sangat teruk.

"Tapi saya percaya Allah SWT akan berikan kesembuhan pada dia dan terima kasih sekali lagi pada kalian yang tidak henti-henti mendoakan. Ada yang berkongsi dengan saya cara ikhtiar. Aryssa stabil cuma masih belum sihat sepenuhnya," tuturnya.

Pada Rabu lalu, anak kedua pasangan itu dikejarkan ke hospital selepas mengalami demam panas. Kanak-kanak itu kemudian disahkan dijangkiti virus Kawasaki iaitu keradangan saluran darah (vaskulitis) terutamanya membabitkan kanak-kanak bawah lima tahun.

Untuk makluman, Amyra dan Amar berkahwin pada November 2016 dan dikurniakan sepasang cahaya mata iaitu Aqeef Anaqi, 4 dan Ayra Aryssa yang kini berusia dua tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JOY 'MASIH ISTERI' SEMASA NIKAH: "IKUT FAKTA BUKAN EMOSI" - HAFIZ HAMIDUN

Isu sebenar yang melanda rumah tangga penyanyi Hafiz Hamidun dan Joy Revfa atau nama sebenarnya Siti Arifah Amin sehingga kini masih lagi keliru.

Namun terbaru, portal My News Nation Malaysia mempunyai satu laporan eksklusif mengenai dokumen perceraian perkahwinan Joy dengan suami sebelum ini.

Menurut mereka, berdasarkan satu dokumen mahkamah, status Joy sebagai isteri orang masih lagi sah ketika dia melangsungkan pernikahan dengan penyanyi, Hafiz Hamidun pada 1 Mei 2017.

Melihat pada dokumen yang sama mengesahkan perceraian antara Siti Arifah dan bekas suaminya hanya berlaku kira-kira selepas dua bulan wanita tersebut bernikah dengan Hafiz iaitu pada 13 Julai 2017.

Joy dikatakan telah hadir sendiri ke Pejabat Agama Islam Daerah Petaling pada 8 Ogos lalu dan mengemukakan Surat Akuan Cerai Taklik dari Majlis Agama Islam Wilayah Songkhla, Thailand.

Klik untuk gambar besar

Surat itu mengesahkan bahawa telah tertaklak Joy, 30 dengan Mohd Rayos, 46, dengan satu talak pada tarikh 13 Julai 2017.

Menurut sumber-sumber itu lagi, Joy hanya membuat aduan taklik kepada Pejabat Agama Islam Wilayah Songkhla penghujung Mei iaitu hampir sebulan selepas bernikah dengan Hafiz.

Lantaran dari keraguan terhadap status pernikahan mereka, Hafiz dikatakan bertindak mengasingkan diri dari Joy sejak pernikahan pada 1 Mei lalu bagi mengelak sebarang kesulitan.

Sementara itu, Joy pula tidak mendedahkan mengenai penceraiannya yang tidak didaftarkan kepada Pejabat Agama Wilayah Songkhla dimana tempat beliau dan bekas suami bernikah sebelum ini.

Joy dikatakan hadir ke Pejabat Agama Islam Petaling untuk mengemukakan surat keterangan hanya selepas menerima surat pengesahan dari bekas suami.

Bagaimanapun, Joy sebelum ini pernah menyatakan kononnya surat cerai beliau dan bekas suami di dalam proses dikeluarkan sebelum perkahwinannya dan Hafiz dilangsungkan.

Namun dimaklumkan Joy hanya membuat permohonan untuk bercerai dengan suami terdahulu secara taklik sahaja, itu pun selepas sebulan berkahwin dengan Hafiz.

Lebih menariknya, ketika Joy membuat permohonan untuk bernikah dengan Hafiz, beliau telah menandakan ruang 'tidak pernah berkahwin' sebagai status dirinya.

Tidak pasti jika betul ini adalah sebab Hafiz tidak memberikan nafkah zahir dan batin, tetapi masuk akal juga bila difikirkan mengapa Hafiz tidak sebumbung dengan isteri.

Dalam pada itu, Hafiz memberitahu bahawa beliau terkejut apabila Joy menfailkan permohonan pembubaran perkahwinan mereka terlebih dahulu sehingga menyebabkan beliau tidak dapat meneruskan permohonan sama.

Malah Hafiz juga tidak menyangka isterinya memanggil media biarpun sudah bersetuju untuk berbincang dengan baik.

"Kehadiran saya ke Mahkamah Rendah Syariah Petaling, Subang Bestari, pagi ini (21 Ogos 2017) bagi mengikut prosedur memfailkan permohonan pembubaran perkahwinan, tetapi tidak dapat didaftar kerana berlaku pertindihan permohonan.

"Tanpa pengetahuan saya, dia terlebih dulu memfailkan permohonan sama Jumaat lalu di Mahkamah Rendah Syariah Shah Alam. Mahkamah tidak boleh menerima dua permohonan daripada mahkamah berbeza.

"Seperti yang dipersetujui bersama, kami sebenarnya mahu menyelesaikan masalah ini secara baik tetapi nampaknya dia memulakan kenyataan umum menerusi sidang media.

"Jadi saya tidak boleh mengulas lanjut mengenai isu ini. Saya akan memberi kenyataan selepas mendapat keputusan mahkamah. Kenyataan itu hanya berdasarkan fakta dan bukan emosi," jelas Hafiz.

Pagi semalam menerusi beberapa media, Joy memberitahu ingin membubarkan perkahwinan beliau dan Hafiz kerana mendakwa penyanyi itu tidak memberikan nafkah zahir dan batin kerana status perkahwinannya sebelum ini.

Manakala Hafiz enggan memberikan komen lanjut kerana tidak mahu menganggu proses mahkamah.

www.myartis.com / Sumber: Beautifulnara, My News Nation Malaysia & Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


CEDERA MUKA, PATAH GIGI - PUNCA EZANY NIZARIFF PILIH TAWARAN LAKONAN

Sudah lama kita tidak mendengar nama atau melihat pelakon Ezany Nizariff di kaca televisyen. Terdahulu, isu perkahwinan Ezany menjadi perhatian apabila pelakon itu membuat laporan di Balai Polis Kinrara, Serdang selepas mendakwa bekas isterinya, Lizda Nuryanti dilarikan seorang lelaki pada 2014.

Pada 11 April 2016, Mahkamah Rendah Syariah Petaling mensabitkan Lizda Nuryanti atas tuduhan nusyuz (ingkar kepada suami). Terkini, Ezany atau nama sebenarnya Mohd Zani @ Mohd Zohri Mohd Nizariff, 47, mendedahkan pernah jatuh hingga mengakibatkan muka cedera dan dua batang giginya patah. Ezany berkata, kecederaan itu membuatkannya memilih menerima tawaran lakonan.

"Saya jatuh dalam bilik air hingga menyebabkan kecederaan pada muka dan patah dua batang gigi kira-kira dua tahun lalu. Doktor mengatakan saya terlalu penat, tak cukup tidur dan makan tidak menentu. Mana tidaknya, saya terlalu sibuk dengan penggambaran drama hingga tiada masa berehat.

"Disebabkan itu, saya tidak lagi mengejar nak berlakon, saya fikir sampai bila nak begitu? Mulai daripada kejadian itu, saya memilih. Saya tidak bermaksud mahu berhenti berlakon, cuma saya lebih memilih tawaran yang bersesuaian mengikut masa saya. Kali terakhir, saya membintangi sebuah telefilem, tahun lalu," jelasnya.

Klik untuk gambar besar

Ezany ditemui pada majlis pelancaran produk kecantikan, MS Skinz yang diusahakannya sejak April tahun lalu, di sebuah hotel, semalam. Pelakon kelahiran Kangar, Perlis itu turut berniaga belacan, kicap, bidang percetakan dan beberapa rangkaian perniagaan lain.

"Perniagaan juga antara sebab kenapa kurang berlakon kerana saya sibuk menguruskannya. Alhamdullillah, belum sampai setahun, MS Skinz mendapat sokongan yang positif dari orang ramai," katanya.

Mengulas statusnya, Ezany berkata, dia masih hidup solo. Mahu buat macam mana, belum ada jodoh. Berkawan adalah, tetapi belum sampai tahap serius: "Saya masih mencari jodoh yang betul-betul sesuai. Sebabnya, saya masih trauma dengan kisah dahulu yang sangat tragis, tetapi saya tidak pernah berkongsi dengan sesiapa.

"Kalau orang tahu pun mungkin akan trauma macam saya. Itu salah satu sebab saya masih solo," ujar Ezany yang pernah mendirikan rumah tangga dengan Lizda Nuryanti pada 1 Julai 2007 dan dikurniakan dua cahaya mata, Rayyan Harraz dan Hayden Harraz.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AIMAN TINO ALAMI KESUKARAN BERNAFAS - IBU MOHON DOA

Penyanyi Aiman Tino semalam telah ditahan di sebuah pusat perubatan swasta dekat Setapak selepas mengalami kesukaran bernafas. Keadaan Aiman itu dimaklumkan ibu Aiman, Hazelina Mat Jalil yang turut memberitahu anaknya itu dimasukkan ke hospital pada Sabtu selepas mengalami gejala batuk berpanjangan.

"Kami bawa Aiman buat pemeriksaan dan doktor minta masuk ke wad untuk pemeriksaan lanjut. Pemantauan juga akan dilakukan bagi memastikan sama ada terdapat jangkitan kuman pada paru-paru.

"Saya juga nasihatkan dia kurangkan atau berhenti terus dari menghisap vape kerana bimbang akan mengganggu kesihatannya. Alhamdulillah Aiman dalam keadaan stabil dan perlu berehat serta memakai oksigen bagi stabilkan pernafasan," katanya.

Klik untuk gambar besar

Hazelina berkata penyanyi 'Ku Rela Dibenci' itu juga dikhuatiri menghidap lelah walaupun dia tidak ada sejarah penyakit berkenaan. Dia turut memohon semua peminat mendoakan agar Aiman lekas sembuh dan diberikan kesihatan seperti sedia kala.

"Hati ibu mana yang tidak risau setiap kali anak-anak sakit. Saya sentiasa anggap anak-anak masih kecil bila mereka sakit. Sebab itu saya lebih suka minta mereka segera dapatkan rawatan supaya tahu keadaan dan dipantau doktor," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKUI AKSI 'PELIK' GIMIK AWAL - IQRAM MAHU PROMOSI 'BAWAABATA MEREBUCKS'

"Lebih sedekad dalam industri hiburan, saya akur jika kita berbuat baik tiada siapa yang akan ambil peduli. Tetapi apabila sesekali berkelakuan aneh, mereka akan berterusan memperkatakannya hingga mencetuskan kontroversi.

"Mungkin ada yang melihat cara saya ini sebagai pemberontakan, tetapi saya ada sebab tersendiri mengapa berbuat demikian.

"Saya perlu melakukan anjakan dengan niat untuk memperkenalkan perniagaan merangkumi fesyen dan seni dengan lebih jauh," jelas pelakon Iqram Dinzly, 36, mengenai aksi 'peliknya' sejak akhir-akhir ini.

Umum mengetahui mengenai Iqram atau nama baru 'Princhiqy Dinzly' itu selepas dia memuatnaik pelbagai rakaman perlakuan 'pelik' di laman sosial Instagramnya.

Namun begitu, Iqram mengakui bahawa semua itu dilakukan sebagai gimik awal untuk mempromosikan perniagaannya.

Klik untuk gambar besar

Iqram yang telah mencetuskan polemik itu memberitahu, dia terpaksa 'menggadai diri' dan sanggup berdepan kecaman ramai untuk memperkenalkan perniagaan yang baru diusahakannya di bawah jenama 'Bawaabata Merebucks'.

Anak kelahiran Perak itu kebelakangan ini mencuri perhatian ramai dengan pelbagai perlakuan 'pelik' dan menyinggung sensitiviti masyarakat mencetuskan kecaman netizen hingga ada yang menganggapnya tidak lagi waras.

"Cara netizen mengadili saya seolah-olah mereka terlalu suci dan sempurna. Alang-alang menyakitkan hati, lebih baik saya teruskan. Lagipun, apa yang saya buat ini hanya sementara nanti saya akan berhenti," katanya.

Ditanya mengenai dirinya yang membalas kecaman netizen dengan melemparkan kata kesat, Iqram berkata, tindakannya itu mencerminkan mentaliti masyarakat hari ini yang terbawa-bawa dengan media sosial.

"Jika mereka dengan sewenang-wenangnya mengeluarkan perkataan kesat, mengapa saya tidak boleh? Saya mahu sedarkan masyarakat perbuatan itu tidak elok. Jika mereka sakit hati dengan kata-kata yang dilemparkan, saya juga begitu," katanya.

Iqram yang kini menetap bersama ibunya di Ipoh memaklumkan, dia masih berminat untuk meneruskan kerjaya lakonannya, tetapi akan terlebih dulu meneliti tawaran yang diberikan.

"Tawaran berlakon masih ada, tetapi saya menolak kerana menghormati pemergian arwah bapa pada 10 Oktober lalu. Saya masih bersedih dan kehilangannya membuatkan saya tidak lagi kuat mengharungi dugaan hidup.

"Jika ada naskhah filem atau drama yang baik dan bayaran diberikan pula setimpal, saya akan pertimbangkan," tuturnya.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"CONDEMN SANA SINI, SAMPAI MASA DIA PAKAILAH" - RAY YAAKOB

Menerusi laman Instgaram, Raf Yaakob telah meluahkan rasa kecewa dengan tohmahan dan hinaan yang dilemparkan oleh segelintir individu terhadap isterinya, Mawar Rashid kerana tidak bertudung.

Menurut Raf atau nama sebenarnya Raden Ahmad Faizal Yaakob, 32, mereka tidak seharusnya menilai keperibadian seseorang hanya melalui penampilan luaran.

"Nilailah seseorang itu menerusi dalaman beliau dan bukannya luaran. Apa guna bertudung kalau hati hitam asyik nak ‘condemn’ dan cari salah orang.

"Playing god much? Who are we to judge seriously? Think about it. I rather be friends with someone yang hatinya bersih.

Klik untuk gambar besar

"Jika anda tidak mempunyai kata-kata yang baik untuk diucapkan rasanya lebih baik anda mendiamkan diri sahaja.

"Doakan yang baik-baik saja kan lebih afdal. Terpulanglah. Tepuk dada tanya selera. #MawaRaf is not here to please everyone. Salam Jumaat. #JanganTerasa #SayaIkhlasDalamBerkatakata," tulisnya.

Dalam pada itu, Raf juga akui merasa agak sedih kerana masih terdapat individu yang mendakwa sudah memperoleh hidayah namun masih merendah-rendahkan orang lain dengan kata-kata yang kurang manis.

"Ramai betul yang tak baca betul and tak faham kenyataan Raf. Saya tidak kata kepada SEMUA yang bertudung sebaliknya ditujukan kepada SESETENGAH mereka yang bertudung tapi dok maki-maki ‘condemn’ sana sini.

"Janganlah yang bertudung lain pun terasa sama. I’m directing to a certain group of people only. Bertudung itu wajib takkan la saya tak tahu.

"Sampai masa dia pakailah. Dulu sebelum kahwin, kecam bila nak kahwin. Kahwin tak sampai sebulan, dah kecam tak pakai tudung. Sabarlah kalian. 'Step by step'. Doakan yang baik-baik saja. Tak perlu nak maki-maki sana sini.

"Keluarga saya dan keluarga Mawar pun tidak macam itu. Harap ini akan menjelaskan segalanya dan ini adalah kali terakahir saya akan bercakap mengenai hal ini," ujarnya.

Sebelum ini, aktres tersebut teruk dikritik akibat menari di majlis resepsi perkahwinan mereka yang berlangsung baru-baru ini. Tindakannya itu dianggap sebagai kurang sopan untuk dilakukan dalam majlis resepsi.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"SAYA DIKECAM TERUK... ORANG PANDANG SEOLAH-OLAH JAHATNYA SAYA" - VIDA

"Saya dikecam teruk, saya dihentam dari semua penjuru, yang tak memahami apa yang saya cuba sampaikan, tak nak ambil apa yang saya cakap ni sebagai positif. Ramai ambil apa yang saya cakap tu sebagai negatif. Terserah, tapi apa yang saya cakap tu apa yang saya lalui, benda itulah yang saya buat dan menjadikan saya seperti hari ini rahmat dan izin di Atas sana.

"Kena usaha, sebab saya cakap ni bukan sebab saya tak pernah lalui, saya pernah melalui, saya telah berjuang dengan hidup yang susah jadi senang dan saya nak you all pun buat benda yang sama," itulah perjelasan usahawan kosmetik terkenal, Datuk Seri Vida (DSV) yang meluahkan kekesalannya kepada mereka yang tidak memahami mesej yang ingin disampaikan selepas menasihati golongan 'bendera putih' supaya jangan malas dan berusaha.

Vida berkongsi luahannya itu dalam sebuah video menerusi laman sosial Instagram miliknya. Menurut Vida, dia juga pernah melalui zaman kemiskinan dan keperitan hidup namun berjaya bangkit untuk mengubah nasib dirinya sekeluarga. Tambah Vida, dia mengambil semua kritikan dan kecaman pedas yang dilemparkan kepadanya dengan fikiran yang positif.

"Takde orang mampu ubah hidup kita, melainkan kita sendiri. Tapi orang pandang seolah-olah jahatnya saya, sombong bongkak, angkuh, riak, macam-macam tohmahan maki kat saya. Saya ambil kecaman itu sebagai benda positif dan saya rasa you tak faham apa yang saya cuba sampaikan ataupun penyampaian saya tidak sesuai pada waktunya. Untuk apa dapatkan kejayaan atau hasil apa yang kita usahakan, bukan hari ini buat, hari ini dapat. Kena bermula, kena usaha," ujarnya lagi.

Klik untuk gambar besar

"Tidak hanya itu, ibu kepada usahawan muda, penyanyi dan pelakon Cik B itu turut mengambil peluang untuk menitipkan ucapan terima kasih kepada mereka yang memberikan sokongan serta memahami mesej yang cuba disampaikan.

"Terima kasih kepada semua yang tak putus memberikan sokongan pada saya, mendoakan, membeli produk saya dan memahami apa yang saya cuba sampaikan," tuturnya.

Meninjau ke ruangan komen, ramai wargamaya memberikan maklumbalas yang positif terhadap luahan Vida. Sehingga kini video tersebut telah mendapat lebih 166,000 tontonan daripada pengikutnya.

"Setuju dengan apa yang Datuk cakap. Orang yang tak faham tak akan hadam apa yang Datuk nak sampaikan. Ada orang tu memaksa nak suruh kita bagi sumbangan. Adoi, jadi tak ikhlas pulak kita ni," komen seorang wargamaya.

"Semangat Datuk. Saya faham maksud Datuk. Masih santun walaupun banyak yang mencela itu petanda Datuk memang orang baik," kata seorang wargamaya.

"Ye Datuk, saya faham. setengah tu memang layak dibantu tapi setengah lagi tu, tunggu nak supa je. Pastu tak bersyukur," luah seorang wargamaya.

"Tapi dulu zaman Datuk takde media sosial guys. Lagi susah dia nak usaha. Kita yang 24 jam dengan phone daripada buat content TikTok atau content kosong, better pelan business online. Jangan salahkan Covid," sokong seorang wargamaya.

"Sebenarnya, cara Datuk sampaikan mungkin penerimaan majoriti ke arah negatif. Kalau saya fikir macam saya, saya meniaga kecil-kecilan. Banyak orang DM suruh belikan susu anak dan pampers. saya fikir ada betulnya apa yang Datuk cakap. Ramai orang fikir Datuk hina tapi sebenarnya benda tu walaupun agak kasar, ia realiti," pesan seorang wargamaya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LAGI 11 FOTO LIYANA JASMAY DENGAN BABY SEMPERNA ANNIVERSARY IBU BAPANYA

Lagi gambar-gambar menarik Liyana Jasmay dengan anak keduanya yang diberi nama Selena semperna ulangtahun perkahwinan ibu bapanya yang ke-40.

"Happy Anniversary my dearest mama and babah.. love you with all my heart! hope you guys enjoyed last nite," ucapan Liyana buat ibu bapanya.

Jom lihat!

Foto: Liyana Jasmay IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


AISHAH BERSYUKUR ALLAH BERI PETUNJUK -  SYAFIE TERIMA NASIHAT ARTIS SENIOR

"Buat masa ini, saya perlukan masa untuk bersendirian. Saya sangat bersyukur dengan petunjuk yang Allah SWT berikan itu. Soal cinta ini saya ketepikan dahulu sebab sekarang ini saya akan teruskan memberi tumpuan sepenuhnya pada karier seni saya sahaja.

"Doakan yang terbaik untuk kehidupan saya akan datang untuk lebih ke hadapan dan berjaya dalam kerjaya saya," kata pelakon Aishah Azman ketika dihubungi dan memberitahu dia buat masa ini memerlukan masa untuk bersendirian dan tidak dapat memberikan sebarang kenyataan lanjut mengenai perpisahan mereka.

Baru-baru in, pelakon Syafie Naswip mengesahkan ikatan pertunangannya dengan adik kepada pelakon Afiq Muiz itu sudah terlerai. pelakon filem 'Talentime' dan 'Songlap' itu berkata keputusan untuk membawa haluan masing-masing dibuat atas persetujuan bersama selepas berdepan dengan dugaan berat.

Bagaimanapun, Syafie menegaskan ikatan pertunangan yang putus itu bukan disebabkan orang ketiga dan pihak keluarga. Mereka mengikat tali pertunangan pada 7 April lalu dan merancang untuk bernikah pada hujung tahun ini.

Klik untuk gambar besar

Sementara itu, Syafie memberitahu yang dia menerima kata-kata nasihat dan perangsang daripada rakan artis dan penggiat seni lebih senior. Syafie yang memuatnaik kenyataannya di laman Instagram hari ini bahawa ajal, maut dan pertemuan berlaku dengan izin-Nya, mendapat maklum balas daripada teman artis antaranya Rita Rudaini, Bella Dally dan Zarina Zainuddin.

Kebanyakan mereka mengharapkan pelakon yang mula mencipta nama menerusi filem 'Mukhsin' itu, kuat dan tabah berhadapan dengan dugaan terbabit. Rita dalam mesej yang dimuat naik di laman Instagram Syafie menasihati dengan berkata, apa yang berlaku atas kehendak Allah dan kemungkinan Allah mahu mendatangkan perkara lebih baik buat dirinya.

Zarina pula menzahirkan rasa terkejut dengan berita putus tunang antara Syafie dan Aishah serta dalam waktu sama mendoakan selepas ini andai bertemu jodoh, ia dipermudahkan buat aktor muda itu. Syafie yang sebelum ini enggan menjelaskan punca dia putus tunang dengan Aishah dalam waktu sama mengharapkan semua pihak mendoakan yang baik buat dirinya: "Teruslah positif dan sebarkan rasa cinta".

www.myartis.com / Sumber & foto: mStar, Harian Metro, Instagram Aishah Azman & Syafie Naswip

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TIBA DI MAHKAMAH - SHARNAAZ AHMAD BAKAL DIDAKWA HARI INI

Pada jam, 9.30 pagi Rabu, pelakon, Sharnaaz Ahmad yang sebelum ini ditahan kerana didakwa menumbuk dan menendang penghuni yang juga pengawal keselamatan sebuah kondominium di Segambut itu dilihat telah pun tiba di Mahkamah Majistret di sini.

Bapa kepada seorang anak itu hadir di mahkamah dengan memakai baju kemeja biru gelap dan ditemani peguamnya. Pelakon terbabit yang sempat memberikan salam dan mengucapkan selamat pagi kepada wartawan yang berkumpul di lobi mahkamah itu akan didakwa bawah Seksyen 323 Kanun Keseksaan.

Terdahulu media melaporkan, pelakon berusia 38 tahun itu telah direman tiga hari, selepas disyaki menumbuk dan menendang seorang penghuni kondominium di Segambut, di sini, Jun tahun lalu.

Klik untuk gambar besar

Pelakon yang mendiami kondominium sama dilaporkan menumbuk dan menendang mangsa selepas rakan mangsa hendak menghantar minyak masak dilarang memasuki kawasan itu oleh pengawal keselamatan.

Ia disusuli pertengkaran mulut antara mangsa dengan pengawal keselamatan sebelum pelakon filem 'Juvana' itu memukul mangsa.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HAFIZ HAMIDUN KUMPUL DANA BANTU GOLONGAN SUSAH: "SAYA TAK MAMPU BUAT SENDIRI"

"Sejak PKP bermula, hampir setiap hari ramai yang DM saya minta tolong, bantu untuk meneruskan kehidupan. Mana yang boleh saya bantu, saya bantu. Tapi saya tak mampu buat sendiri. Saya pun tak nak bersangka macam-macam, sekadar bantu mana yang mampu.

"Kalau anda semua nak tolong, sama, seringgit dua seikhlasnya, anda boleh bagi derma itu menerusi akaun saya jadi saya boleh serahkan duit itu kepada siapa yang memerlukan," tulis penyanyi Hafiz Hamidun yang mendedahkan sejak Perintah Kawalan Pergerakan (PKP) dilaksanakan bermula 18 Mac lalu, dia tidak putus menerima mesej peribadi meminta pertolongan daripada golongan yang dalam kesusahan.

Menurut Hafiz, 36, dia hanya membantu setakat yang mampu justeru berharap sekiranya terdapat orang ramai yang ingin turut sama menghulurkan sumbangan. Perkongsian itu dibuat menerusi sebuah entri yang dimuat naik di Instagram Stories miliknya semalam.

Klik untuk gambar besar

Hafiz atau nama sebenarnya Mohammad Hafiz Hamidun mengingatkan supaya elak timbul anggapan buruk mengenai niat baiknya itu: "Dan insya-Allah mari tolong orang yang memerlukan. Tak perlu ada prasangka. Kalau tak mahu bantu, hanya pedulikan saja ya. Ampun maaf dari saya," tulisnya lagi.

Selain Hafiz, ada beberapa orang rakan selebriti antaranya Datuk Aaron Aziz dan Abby Abadi yang turut sama menghulurkan bantuan kepada individu dan keluarga yang memerlukan.

www.myartis.com / Sumber & foto: Astro Gempak & Instagram Hafiz Hamidun

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR TERKINI BABY AQASHA DAN NOOR

Photo terbaru baby Alehandra yang dirakam oleh Aqasha...Klik untuk imej besar..."My Son's Flat Feet" kata Aqasha...Photo: Aqasha TwitterBERITA TERDAHULU:AQASHA DAPAT BABY LELAKI


ZIARAH PUSARA ARWAH SYAZLIN ZAINAL - TEMAN LELAKI TITIP UCAPAN HARI LAHIR

"Ya Allah cantiknya kekasihku hari ni (semalam). Selamat hari jadi sayangku," itulah tulis teman lelaki Allahyarham Syazlin Zainal iaitu Shaf Pablo yang menziarahi pusara kekasihnya sempena ulang tahunnya yang ke-26 di Tanah Perkuburan Islam Taman Keramat AU2, semalam.

Pablo yang juga anggota kumpulan rapper ForceParkBois menitipkan ucapan hari lahir buat arwah Syazlin menerusi perkongsian di Insta Story miliknya.

Dalam perkongsian itu, teman lelaki arwah Syazlin dilihat memakai baju kemeja yang sama sewaktu bergambar bersama Allaharham.

Kelihatan rakan-rakan terdekat turut menziarahi pusara Syazlin sambil menenangkan Pablo yang masih bersedih diatas pemergian pelakon wanita itu.

Terdahulu, Allahyarham Syazlin dilaporkan meninggal dunia selepas dipercayai jatuh dari tingkat 22 sebuah pangsapuri di Johor Bahru.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAK JADI ANAK DATUK K - NINA ISKANDAR TUNANG AHLI PERNIAGAAN

Masihkah anda ingat dengan gosip cinta yang melanda Nina Iskandar, artis 'setahun jagung' berasal dari Brunei dengan usahawan muda, Adib Khalid iaitu anak kepada usahawan terkenal, Datuk Seri Khalid Mohamad Jiwa (Datuk K)?

Artikel terdahulu:

DAVID TEO AKUI ADIB KHALID 'NAK KENAL' NINA ISKANDAR

Terkini, Nina mendedahkan yang dia kini sudah pun mempunyai teman istimewa dan bakal bertunang dengan seorang ahli perniagaan, Ahmad Heiqal, 30, pada Ogos Ini.

"Sebenarnya saya sudah ada teman istimewa sejak setahun yang lalu. Malah kami akan bertunang pada Ogos ini. Kami sudah mula berkenalan sejak saya mula bertapak di Malaysia.

"Dia seorang yang memahami diri dan kerjaya saya. Malah ketika gosip saya dan Adib keluar, dia sendiri tahu apa yang berlaku dan sentiasa menyokong saya.

"Saya harap selepas ini, saya tidak lagi dikaitkan dengan gosip bercinta dengan Adib demi menghormati keluarga tunang saya," katanya ketika ditemui media dalam majlis prebiu filem Lu, Gua Bro! terbitan Metrowealth (MIG) di Sunway Pyramid.

Dalam hal ini, dakwa Nina, Mejar (K) Davide Teo telah memberi kebenaran untuknya mengikat tali pertunangan meskipun dia masih punya 4 tahun kontrak bersama syarikat itu.

"Sebenarnya, saya sendiri sebelum ini telah bercakap dan berbincang dengan David Teo tentang hubungan saya dan hasrat saya untuk bertunang. Pertunangan adalah ikatan yang suci dan saya rasa David sendiri tidak dapat menghalangnya dan dia sendiri akui telah merestuinya.

"Lagipun, kami baru bertunang dan belum merancangan untuk berkahwin lagi. Namun saya tdiak menolak jika jodoh saya sampai dalam masa terdekat," jelasnya dipetik sebagai berkata kepada Murai.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


"AKU TAK MENYOROK LA SI*L... CABAR AKU, AKU SAMPAI AKU CARI" - SYAMSUL YUSOF

"Wuih bahasa.. bakar line nampak mstar? AKU TAK MENYOROK LA SI*L 🤣. Nak aku dtg ofis mstar cari sapa penulis ni ke SEMBUR depan muka? Ni barang tak main dlm media. Cabar aku, aku sampai aku cari. Silap org kau cari gaduh wahai wartawan si*l.

"Nanti abg sampai k? Nila dia.. kita tak cari masalah ngan org, org cari masalah dgn kita. Bila sampai masa kita balas, kita pulak yg dikata salah. Tahler jang... ko tunggu jela mstar.

"Pandai skang tulis artikel bangang pastu tak letak sapa nama penulis. Just tulis 'oleh mstar' je. asal? Takut? Cehh," itulah tulis pelakon dan pengarah Syamsul Yusof menerusi muat naik di laman Instagram miliknya.

Semalam berlangsungnya pelancaran filem 'Mat Kilau' arahan Syamsul Yusof. Bagaimanapun, sebuah portal tempatan mendakwa kelibat pengarah itu tidak muncul.

Klik untuk gambar besar

Difahamkan, pihak portal berkenaan mahu menyelesaikan isu sebelum ini dengan pengarah itu yang tidak berpuas hati dengan laporan mengenai rumah tangganya.

Susulan laporan portal itu, Syamsul akhirnya tampil bersuara di Instagram. Menerusi entri itu, Syamsul berkata dia tidak menyorok serta meminta pihak berkenaan menunggu kehadirannya.

Syamsul berkata tajuk portal berkenaan seolah mengundangnya untuk ke pejabat media berkenaan serta mencari individu yang menulis berita itu. Sementara itu, adiknya iaitu Shamin Yusof memaklumkan abangnya mengalami demam panas dan dinasihatkan untuk tidak hadir ke majlis semalam.

"Dia memang nak datang malam ini, tapi dia demam panas. Saya nasihatkan lebih baik dia tidak datang. Bagaimanapun, dia kata akan berusaha nak datang," ujarnya yang dipetik sebagai berkata kepada mStar.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKHIRNYA.... ISA & RISTEENA SELAMAT DISATUKAN SEBAGAI SUAMI ISTERI

Selepas pelbagai aksi romantik dan kasih sayang yang dikongsikan di media sosial, akhirnya pasangan pelakon Isa Khan, 28, dan Risteena Munim, 32, disatukan sebagai suami isteri dengan sekali lafaz pada jam 10.40 pagi hari ini (12.3.21).

Hasrat Isa dan Risteena untuk mendirikan rumah tangga bersama akhirnya tercapai setelah sekian lama menanti yang sebelum ini tertunda dek pandemik COVID-19. Pasangan ini difahamkan sepatutnya bernikah pada 20.11.2020.

Majlis akad nikah pasangan merpati dua sejoli ini diadakan di Masjid Tuanku Mizan Zainal Abidin. Majlis itu turut disiarkan secara langsung menerusi laman Instagram @project2pi selaku jurufoto rasmi perkahwinan mereka.

Klik untuk gambar besar

Menerusi video itu, dapat dilihat beberapa anggota keluarga hadir dalam majlis serba ringkas termasuklah adik Risteena yang juga seorang pelakon iaitu Ruhainies.

Majlis serba ringkat itu hanya dihadiri ahli keluarga terdekat dan dijalankan mengikut Prosedur Operasi Standard (SOP) yang ditetapkan.

Risteena turut berkongsi hari bahagianya dengan memuat naik video sekitar majlis pernikahannya untuk tatapan para peminat menerusi Instagram miliknya.

Sebelum majlis akad nikah berlangsung, pasangan ini telah mengadakan majlis berinai yang dijalankan secara meriah pada malam semalam.

Terdahulu, Isa mengumumkan sudah melamar Risteena pada 23 November 2019 sewaktu bercuti di Bali, Indonesia. Pasangan itu turut mengumumkan mereka bertunang pada tarikh sama.

www.myartis.com / Sumber & foto: Harian Metro, Rotikaya, Instagram Risteena Munim, Ruhainies & @project2pi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ALHAMDULILLAH, DAH DISCHARGE" - EYRA HAZALI KONGSI DETIK CEMAS BAYI DALAM KANDUNGAN TIDAK BERGERAK

Menerusi perkongsian di Instagram Story, pelakon Eyra Hazali telah berkongsi mengenai situasi mencemaskan dimana dia terpaksa ditahan di hospital kerana bayi dalam kandungannya yang juga bakal cahaya mata keduanya, tidak bergerak.

Eyra yang juga isteri kepada pemain bola sepak Johor Darul Takzim, Haziq Nadzli berkata dia bagaimanapun sudah dibenarkan pulang ke rumah. Dalam hantaran sama, Eyra juga mengucapkan terima kasih dan memohon doa daripada peminat dan pengikutnya di platform media sosial itu.

"Alhamdulillah, Eyra dah 'discharge'. Pergi hospital sebab bayi tak respon langsung walaupun Eyra cucuk-cucuk perut dan kawasan ari-ari Eyra sakit sangat. Tapi, Alhamdulillah, bayi okay cuma bayi sekarang besar dua minggu dan Eyra ada kontraksi sikit tadi.

Klik untuk gambar besar

"Dah cucuk dexa (dexamethasone), harap-harap bayi tunggu lama sikit baru keluar. Terima kasih atas doa-doa semua dan teruskan doa ya untuk ibu dan bayi," tulisnya.

Pada Januari lalu, Eyra membuat pengumuman mengenai kehamilannya menerusi video yang dimuat naik di Instagram. Untuk makluman, Eyra dan Haziq mendirikan rumah tangga pada 1 November 2019 dan dikurniakan seorang cahaya mata lelaki berusia dua tahun, Muhammad Hayder Qhalish Muhammad Haziq.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA SAJAT BERI 'HINT' FASHA 'HAMIL': "COMEL BERBADAN DUA"

Menerusi laman Instagram, usahawan kosmetik dan penyanyi, Nur Sajat telah memuatnaik beberapa foto yang diambil sekitar majlis perkahwinan usahawan dan jurusolek, Datuk Alha Alfa baru-baru ini. Menariknya, foto Sajat bersama pelakon Fasha Sandha dan adiknya, pelakon Elisya Sandha telah menarik perhatian apabila kapsyennya seakan-akan memberi 'hint' tentang teman rapatnya, Fasha yang dikatakan sedang berbadan dua.

"Walaupun lama tak jumpa, tapi bila jumpa harus bergambar tau, my lovely cute friend @fashasandha dan @elisyasandhaofficial... Comel sis @fashasandha berbadan dua, nanti ada masa kita lepak sama ya," tulis Sajat pada foto terbabit.

Sebelum ini, netizen sudahpun berteka-teki dan mengesyaki aktres jelita itu sedang hamil. Namun isteri kepada pelakon Aidil Aziz itu memilih untuk berdiam diri tanpa sebarang kenyataan sehingga kini. Terdahulu, Fasha disahkan mengandung dua bulan hasil perkahwinannya bersama Aidil, namun kandungan itu tidak panjang umur dan gugur pada Mac lalu.

Menerusi perkahwinan terdahulu bersama bekas suaminya, Jejai atau nama sebenarnya Rizal Ashram Ramli, Fasha telah dikurniakan dua orang cahaya mata iaitu Putra Rayfal Ramli dan Putri Raysha Jemyma.

Klik untuk gambar besar

www.myartis.com / Sumber & foto: Astro Gempak, Instagram Nur Sajat & Instagram Fasha Sandha

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TIKET KONSERT ANUAR ZAIN HAMPIR SOLD OUT

Harga tikel mahal bukanlah faktor kegagalan, tetapi ia sebenarnya satu ujian kesetiaan peminat untuk menyaksikan konsert terhebat yang diadakan. Faktor tersebut terbukti benar apabila tiket konsert Anuar Zain Tiga Dekad Muzik, Cinta dan Sanubari... yang berharga RM88 sehingga RM698 hangat dan laris terjual.

Ia disahkan sendiri oleh penyanyi tersebut yang memberitahu sejumlah 80 peratus tiket konsertnya yang bakal diadakan pada 16 Februari itu telah dijual. Tambahnya, tiket-tiket telah dapat dijual dengan cepat dan masih berbaki 20 peratus. Malah ada juga pembeli yang membeli tiket itu dari Brazil, Indonesia, Brunei dan Singapura.

Klik untuk imej besar...

"Ia sekali gus telah menaikkan lagi semangat saya untuk beraksi di hadapan peminat pada malam itu nanti," ujar Anuar dalam sidang media di Hotel Concorde, Shah Alam, Selangor semalam.

Dalam sidang media itu juga, Anuar telah mengumumkan pertukaran tapak persembahan yang awalnya di Stadium Putra Bukit Jalil ke lokasi baru iaitu Stadium Malawati, Shah Alam, Selangor.

"Perubahan tersebut disebabkan masalah logistik memandangkan pada hari berikutnya terdapat sebuah majlis di tempat sama. Oleh yang demikian, mereka menuntut pihak kami untuk mengemas peralatan persembahan dalam tempoh singkat.

"Konsert ini akan dibuat dalam skala yang besar jadi adalah satu perkara yang agak mustahil untuk pihak produksi mengemas lokasi secepat mungkin bagi memberi laluan untuk majlis yang berlangsung pada keesokan harinya.

"Daripada kami menundakan tarikh konsert dan menghampakan semua peminat, pihak kami telah mendapatkan lokasi baru," jelas Anuar.

"Peminat tidak perlu panik kerana pihak pengurusan kami akan memastikan semua pihak yang telah membeli tiket lebih awal akan dimaklumkan mengenai perubahan ini.

"Malah mereka akan membuka kaunter khas pada hari konsert dari pukul 2 petang bagi sebarang urusan pembelian dan pertanyaan tentang penukaran nombor kerusi," ujarnya.


ADIRA MENGENAKAN NIQAB & ABAYA - NETIZEN PUJI CANTIK, DOAKAN KEKAL

Penyanyi Adira Suhaimi baru-baru ini menerusi laman Instagram telah memuatnaik gambar dan video pendek dirinya mengenakan niqab dan abaya. Perkongsian tersebutn nampaknya menarik perhatian orang ramai.

Adira atau nama sebenar Siti Adira Suhaimi, kelihatan amat manis dengan penampilan yang sopan, memakai abaya dan niqab bewarna nude pemberian daripada rakan selebriti, Siti Sarah. Adira tampak manis mengenakan niqab dan jubah yang diberikan oleh Siti Sarah

Isteri kepada pelawak dan usahawan Bubble Bee, penyanyi Siti Sarah tidak lupa meninggalkan komen di ruangan komen gambar dan video pendek yang dimuatnaik di laman Instagram Adira: "Adik Masyaallah adik cantiknya sayang," tuturnya

Para peminat juga turut meninggalkan komen positif dan memuji kecantikan penyanyi yang berusia 30 tahun itu, malah peminat juga mendoakan Adira terbuka hati untuk kekal berpakaian seperti itu satu hari nanti.

Klik untuk gambar besar

www.myartis.com / Sumber & foto: Media Hiburan & Instagram Adira Suhaimi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BERGELEK MASA REMAJA LAIN..." - AHLI EVA BERTUDUNG, RINA TAHU JAGA BATAS & AURAT

"Semua akan tanya soalan sama, bertudung ni tak risau kena kecamkah? Bagi saya dangdut terkenal dengan gelek dan pakaian ketat. Walaupun saya masih membawa julukan artis dangdut, ia tidak menjadi masalah pun yang penting saya tahu batas saya dan masih menjaga aurat.

"Kita bergelek masa remaja lain, apabila sudah berumur saya tahulah batas saya. Tak boleh nak bergelek macam dulu-dulu. Saya pun ada anak dan penonton yang sentiasa menilai," kata anggota kumpulan Eva, Rina.

Rina akui sudah bersedia untuk menerima kritikan dan teguran sepanjang menyertai Gegar Vaganza 7 (GV7) bersama tiga sahabatnya, Linda, Mimi dan Izzu.

Klik untuk gambar besar

Jelas Rina atau nama sebenarnya Yusrina Md Yousoff itu, biarpun dia menjadi satu-satunya ahli yang berhijab dalam kumpulan wanita yang sinonim dengan genre dangdut, dia sedar batas dirinya.

Rina mengakui penyertaannya dalam GV7 mendapat sokongan keluarga. Malah, GV7 menjadi majlis reunion anggota itu berempat selepas 24 tahun tidak bersama.

"Ini penampilan semula kami selepas 24 tahun terpisah. Selama ini hanya kami bertiga tanpa Mimi, boleh dikatakan GV7 telah membuka hatinya untuk kembali bersama Eva.

"Perasaan menyertai GV7 ini berbeza, seperti permulaan baharu dengan usia dan fizikal yang lain. Dunia juga sudah moden, sekarang dengan media sosial pun semuanya menjadi lebih cepat.

"Kami kumpulan Eva sudah bersedia untuk menerima apa sahaja teguran dan kecaman sebab itulah asam garam dunia hiburan. Baik dan buruk kami terima dan akan diperbaiki," tambahnya.

www.myartis.com / Sumber & foto: Astro Gempak & Instagram Astro Gempak, @eva_gv7 & Rina Eva

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ADHWA KONGSI PERJALANAN ARDELL MENGANDUNG SEHINGGA LAHIRNYA ARWA MALAIKHA URWA

Semua sedia maklum mengenai pasangan Nadzmi Adhwa, 30, dan Ardell Aryana, 28, yang menimang cahaya mata sulung, Arwa Malaikha Urwa pada 5 Jun lalu. Sempena usia anak perempuannya mencecah satu bulan semalam, Adhwa menerusi laman Instagram miliknya telah memuat naik sebuah video detik indah perjalanan isterinya disaat mengandung sehinggalah bersalin, sempena usia anak sulungnya mencecah satu bulan semalam.

"Genap sebulan dah dia @babyadhwardell ❤ Sekejap je awak dah sebulan 😘 Abi nak urwa tahu yang umie @ardellaryana dan kamu sangat kuat. Semoga jadi anak yang solehah. Semangat kamu 9 bulan dalam kandungan.

"Masa awal awal mengandungkan kamu umie sampai tido dalam toilet abi teman sebab kan muntah muntah alahan yang teruk. Lepastu pergi ke Thailand umie mengidam macam macam masatu tak tahu kamu dah ada dalam perut.

Klik untuk gambar besar

"Banyak tempat umie kamu bawa kamu. Pergi hantar bantuan di Syria, Turkey, selama 22 hari. Umie kamu pengsan di Istanbul masa nak hanta bantuan di rumah anak anak yatim Syria, abie angkat bawa balik hotel tapi tak pernah pun dia mengeluh.

"Tengok kesusahan dia bawa kamu mengajar abi banyak perkara. banyak kenangan indah masa kamu dalam perut umie. Dalam Malaysia ni umie masuk hutan sana sini hanta bantuan pun kamu ikut sekali dalam perut. Setiap kali nak pergi hantar bantuan tak pernah sekalipun umie mengeluh atau mengadu sakit sakit badan atau penat kerana bawa kamu kesana kesini.

"Semoga kamu membesar menjadi anak yang solehah, Dan semoga Allah pelihara kamu dunia dan akhirat ❤ Umie kamu wanita yang sangat istimewa di hati abi, perempuan yang sangat kuat dan hebat, seorang isteri yang terbaik untuk abi 😘 le Semoga jodoh kita kekal hingga jannah.

"Amin. Terima kasih sayang kerana melahirkan anak kita 🤲🏻❤ Saya akan sentiasa ada bersama awak ! You both are the greatest gift Allah gave me 😘 New journey begins. Full video di Youtube kami esok 🥰," demikianlah tulis Adhwa.

Untuk makluman, pasangan ini mendirikan rumah tangga dalam satu majlis sederhana yang diadakan di kediaman keluarga pengantin perempuan di Seri Kembangan, Selangor pada 1 September tahun lalu. Semoga cahaya sulung pasangan ini menjadi seorang anak yang taat kepada ibu bapanya serta berjaya di dunia dan akhirat.

TONTON VIDEO PERJALANAN ISTERI ADHWA KETIKA MENGANDUNG & MELAHIRKAN DIBAWAH INI :-

www.myartis.com / Sumber: Astro Gempak, Instagram Nadzmi Adhwa & Arwa Malaikha Urwa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA ZUL ARIFFIN HADIAHKAN INTAN NAJUWA AL-QURAN SEMPENA BIRTHDAY KE-24

"Ya, memang saya bagi. Tapi sebagai hadiah daripada seorang kawan, itu sahaja. Kalau boleh, tak perlulah perbesar-besarkan hal ini. Itu cuma senaskhah al-Quran," itulah akui pelakon Zul Ariffin apabila ditanya adakah dia yang menghadiahkan senaskhah Al-Quran buat pelakon Intan Najuwa sempena ulang tahun kelahirannya ke-24.

Pemberian hadiah tersebut dikongsikan Intan yang turut tertulis ucapan istimewa daripada individu dengan nama singkatan Z.A. menerusi Insta Story miliknya.

Perkongsian tersebut telah menjadi perhatian ramai, meskipun tidak berkongsikan secara terperinci indentiti individu berkenaan. Rata-rata peminat mengandaikan ia merupakan nama singkatan nama Zul Ariffin dan tanda tangan yang tertera mirip milik aktor itu.

Klik untuk gambar besar

Bagaimanapun, Zul mengakui bahawa hadiah Al-Quran berkenaan memang merupakan pemberian daripadanya, namun ianya hadiah daripada seorang kawan sahaja.

Terdahulu, nama Zul Ariffin pernah dikaitkan sebagai orang ketiga yang menyebabkan hubungan Intan Najuwa bersama bekas tunangnya, Razrul putus di tengah jalan. Bagaimanapun, Zul menepis dakwaan tersebut dan menafikan mempunyai hubungan istimewa dengan Intan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MANOHARA...  MESRA BERSAMA ANJING

Nampaknya, Manohara kita ni lebih mesra dan begitu manja dengan anjing. Mungkin baginya kini, anjing lebih suci dan memahami dirinya. Mungkin juga, Manohara ingin melepaskan rindu dendamnya pada anjing setelah sekian lama terikat dengan ikatan perkahwinan.Persoalannya sekarang, kebebasan seperti inikah yang diinginkan oleh Manohara atau nama penuhnya Manohara Odelia Pinot selama ini?Dalam hal ini, ia membuat kita sedar bahawa inilah yang bakal berlaku sekiranya manusia ingin terbang bebas mengejar kemewahan dan populariti. Bak kata pepatah, buat baik berpada-pada... buat jahat jangan sekali... Allahulam..!!Klik untuk gambar besar...Klik untuk gambar besar...Klik untuk gambar besar...Klik untuk gambar besar...Sumber gambar: emailARKIB: BACA JUGA -  MANOHARA DAN BLACKBERRYNYA...(\__/)(='.'=)(")_(")myartis 2009


HUBUNGAN DENGAN ADIK RODY KRISTAL - EWAL AKUI SUDAH BERAKHIR, BELUM BINCANG DENGAN KELUARGA MAHU PUTUS TUNANG

"Menamatkan hubungan ini adalah sebagai jalan terbaik namun hal ini bersangkut paut dengan keluarga. Jujurnya keputusan ini sangat berat kerana kami berdua bukan kenal setahun dua tetapi sudah berkawan sejak berusia 12 tahun," jelas penyanyi Ewal yang mendedahkan hubungan cinta bersama Nur Syuhada Baharuddin sudah berakhir dan memutuskan untuk menamatkan ikatan pertunangan di antara mereka.

Ewal atau nama sebenarnya Ikhwal Hafiz Ismail, 30, berkata, buat masa ini perkara itu masih belum mendapat kata putus daripada keluarga kedua-dua belah pihak memandangkan dia sendiri tidak menyuarakan hasrat terbabit kepada mereka.

Bagaimanapun kata Ewal, sebagai lelaki dia akan membuat keputusan sama ada meneruskan ikatan tersebut mahupun sebaliknya. Namun begitu, Ewal tidak menjelaskan secara terperinci mengenai punca dia ingin meleraikan ikatan pertunangan berkenaan.

"Apa yang boleh saya katakan, saya single sekarang. Bukan kata saya tak mampu berdepan dengan ikatan pertunangan dan perkahwinan tetapi pada saya aturan Tuhan itu lebih cantik. Meskipun tiada sebarang kata putus rasmi tetapi secara perlahan-lahan, kami masing-masing sudah bawa haluan sendiri," ujarnya.

Klik untuk gambar besar

Dalam pada itu, vokalis kumpulan Kristal itu tidak menolak sekiranya ditakdirkan berjodoh dengan Nur Syuhada suat hari nanti kerana perkara itu bukan terletak di tangannya.

"Saya tidak berani nak cakap macam mana, kalau Allah terbalikkan hati saya kata hendak kahwin dan bertemu jodoh dengan Nur Syuhada. Buat masa ini saya tak pasti tetapi jika ada jodoh saya tidak menolak," katanya.

Sementara itu, Ewal menjelaskan hubungannya dengan Rody tidak terjejas meskipun mengambil keputusan memutuskan ikatan pertunangan dengan adik gitaris kumpulan Kristal tersebut.

"Kami bekerja secara profesional dan sudah saling berbincang. Saya tiada masalah atau perkara ini memberi kesan kepada Kristal. Kami ada berjumpa," tutur Ewal yang mengikat tali pertunangan dengan Nur Syuhada, 34, pada 2021 dalam sebuah majlis sederhana yang dihadiri ahli keluarga terdekat.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


27 GAMBAR - ZIANA ZAIN SAMBUT BIRTHDAY DI LOMBOK, INDONESIA

Semalam Ziana Zain telah menyambut ulangtahun kelahiran yang ke-48 bersama kelab peminatnya, Zianafolks.

Sambutan yang diadakan secara sederhana itu berlangsung di Holiday Resort Lombok, Indonesia.

Happy birthday kami ucapkan dan semoga Ziana terus dikurniakan kesihatan yang baik, rezeki yang luas, kebahagiaan berpanjangan dan juga dilindungi oleh-NYA.

GAMBAR LAIN:
Klik untuk size besar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ISU WARNA RAMBUT - PU AZMAN BERI PERJELASAN PADA NUBHAN

Sebelum ini, penyanyi Nubhan yang musykil tentang hukumnya mewarnakan rambut selepas ia mendapat perhatian ibunya itu menerusi laman Instagramnya telah memuatnaik video mengutarakan soalan dan mengharapkan jawapan terbaik dari mereka yang mengetahui hukumnya.

"Hari-hari mak den (saya) membebel, memang tak nampak sangat warnanya, sebab saya buat light-light saja, tetap kantoi dengan mak. Jadi, saya potong rambut yang masih berbaki ada warna ni sebab mak bising katanya wuduk tak lepas dan solat tak sah.

"Saya cakap rambut ni original, tapi kau gila nak tipu mak kau! Cumanya, saya nak tahu kita warna rambut yang produk siap ada tunjuk sijil halal lagi tapi boleh ke bawa solat?," katanya sebelum ini.

Klik untuk gambar besar

Tidak lama setelah video tersebut dimuatnaik, PU Azman hadir memberikan komen terhadap perkara tersebut selain menasihatkan untuk menggunakan inai yang berasal dari tumbuhan kerana ia akan meresap ke dalam zat rambut.

Bagus sungguh Nubhan yang sangat menghormati ibunya dalam membuat sebarang keputusan. Sebagai pengakhirannya, Nubhan memotong rambut yang telah diwarnakan sambil berkongsikan gambar dengan gaya rambut terbaru.

www.myartis.com / Sumber: Rotikaya & Instagram Nubhan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA BUSANA NIKAH ELFIRA LOY DIPARODIKAN & DISAMAKAN DENGAN.....

Semua sudah sedia maklum mengenai pernikahan pelakon Elfira Loy dan pasanganya, Faris Khairol Anuar yang berlangsung dengan penuh eksklusif dan meriah semalam.

Ramai yang berkongsi foto dan video sepanjang majlis pernikahan pasangan itu semalam, malah ramai juga yang berbalas-balas melontarkan pandangan. Hinggakan, nama Elfira menjadi trending di laman sosial Twitter sejak pagi semalam.

Teruja, gembira dan ada yang cemburu melihat pasangan merpati dua sejoli itu disatukan dalam majlis indah yang berkonsepkan perkahwinan dalam taman itu.

Turut menjadi buah mulut netizen, peterana hari bahagia Elfira dan Faris yang cukup mempesonakan.

Pelaminan mereka yang berdiri megah menjadi sebut-sebutan serta turut dijadikan inspirasi buat mempelai yang bakal mendirikan mahligai bahagia tahun ini.

Klik untuk gambar besar

Seri pengantin Elfira juga kelihatan memancar saat dia menyarungkan busana serba putih yang cukup menawan.

Lari dari kebiasaan busana pernikahan, Elfira nampak jelita menggayakan persalinan terbabit yang mendapat sentuhan pereka fesyen duo Rizman Ruzaini.

Disebalik ribuan pujian, ada juga netizen yang 'nakal' menyamakan pelamin mereka dengan festival bunga Floria.

Tidak cukup dengan pelamin ciptaan Nas Great Idea itu, busana yang disarung Elfira juga di-troll dengan pelbagai foto lain.

Kolar gaun nikahnya disamakan dengan beberapa karakter daripada filem popular Hollywood seperti Queen of Hearts (Alice In The Wonderland), badut (IT) termasuklah Permaisuri England, Queen Elizabeth I.

Tidak terhenti di situ, ada juga segelintir bertindak nakal menyamakan kolar ikonik ciptaan Rizman Ruzaini itu mirip cawan kertas cupcake. Ada juga netizen yang gigih memparodikan baju nikah Elfira dengan gaya tersendiri... Kreatif sungguh!

Walau apa yang bermain di fikiran netizen, tahniah sekali lagi buat pasangan Elfira dan Faris yang kini selamat bergelar suami isteri.

Segalanya serba serbi indah dan majlis pernikahan mereka boleh dinobatkan sebagai Wedding of The Year 2019! Semoga terus bahagia melayari alam rumah tangga hingga ke syurga abadi!

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DUGAAN BERTUNANG, ISA TAK NAFI ADA: "KADANG-KADANG SALAH FAHAM & MERAJUK"

Sepanjang proses pertunangan bersama aktres Risteena Munim, pelakon Isa Khan, 27, tidak menafikan ada dugaan yang ditempuhi. Kata Isa, salah faham dan merajuk sering berlaku namun itu bukan satu isu yang besar.

"Kadang-kadang ada salah faham dan merajuk. Saya tak nafikan pasal itu sebab tipu sangat. Cuma dalam hati kecil saya dah tahu Risteena macam mana dan sama juga dengan dia.

"Kalau dia merajuk sekalipun sebab dia sayang saya. Merajuk tu sebenarnya nak perhatian saja. Merajuk tu tak ada apa jika dibandingkan dengan pengorbanan yang dia dah lakukan untuk saya selama ini," katanya.

Klik untuk gambar besar

Tambah adik kepada pelakon Miller Khan ini dia bersyukur dengan kehadiran Risteena, 31, dalam kehidupannya: "Risteena seorang yang boleh jaga saya. Dia satu-satunya. Dia juga jaga keluarga saya terutama ibu saya.

"Saya takda ayat untuk 'describe' tentang Risteena. Dia segalanya. Mungkin ramai tak tahu tapi saya rasai setiap momen dengan dia. Saya tak boleh bayar balik segala usaha dia untuk saya.

"Saya sangat bersyukur dengan kehadiran dia dalam kehidupan saya," tutur Isa yang bertunang dengan Risteena pada 23 November 2019 dan dijangka bakal mendirikan rumah tangga pada tahun ini.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KAK KM SELAMAT BERSALIN 'BABY GIRL': "BAYI 3.8 KG, SAYA MINTA SUPAYA TAK POTONG & JAHIT..."

"Alhamdulillah saya menahan sakit satu jam sahaja di dalam bilik bersalin. Pukul 12.30 tengahari masuk, pukul 1.30 terus bersalin. Cuma kali ini berbeza sedikit kerana bayi besar dan berat 3.8 kilogram.

"Saya minta supaya tak potong dan jahit, jadi sakitnya lebih sedikit tetapi berbaloi," demikian tutur usahawan kosmetik, Kak KM apabila dia kini telah pun selamat melahirkan anak keempatnya secara normal di sebuah pusat perubatan di Kuala Lumpur, kira-kira pukul 1.30 tengah hari, Rabu.

Kak KM atau nama sebenar Liana Rosli tidak menyangka kelahiran cahaya mata perempuan itu jatuh pada ulang tahun perkahwinannya yang ke-19. Dalam pada itu, Kak KM memilih nama 'Cinta Carissa' untuk bayi tersebut yang dianggap bersesuaian dengan karakternya yang suka sesuatu berbeza. Dia juga sudah mewujudkan akaun Instagram untuk bayinya itu sejak kandungan berusia tujuh bulan.

Klik untuk gambar besar

"Ingatkan nak celebrate macam tahun-tahun yang lalu, rupanya tahun ini lagi besar hadiahnya. Memang tak sangka sungguh, suami pun menangis tak cakap apa dah.

"Cinta wujud sejak adanya Kak KM, kalau anak-anak yang sebelum ini saya dikenali dengan nama Liana Rosli. Akaun Instagram itu saya buka waktu buat majlis baby shower. Ketika itu kandungan berusia tujuh bulan dan kita dah tahu jantinanya," ujarnya.

Sementara itu, anak kepada dramatis terkenal Normah Damanhuri ini menghargai segala doa dan sokongan yang diterima biarpun sering dikecam netizen.

"Kali ni punya anak memang lain daripada lain, dengan rezekinya yang betul-betul melimpah ruah. Setiap hari saya dikecam sejak mengandungkan dia sampai akaun kena hack. Tapi yang menyokong saya lebih ramai daripada yang mengkritik.

"Alhamdulillah sangat, saya ucapkan terima kasih kepada semua yang mendoakan saya terutama sekali mereka yang bersedekah atas nama Cinta Carissa. Hanya Allah sahaja yang mampu membalas jasa anda semua," ujarnya.

Untuk makluman, Liana dan suaminya, Razman Ramli berkahwin pada 22 Disember dan pasangan itu sebelum ini telah dikurniakan dua anak perempuan serta seorang lelaki iaitu Nabila Razman, 18, Fariz Razman, 14 dan Rania Razman yang berusia 11 tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAJLIS KHATAM AL-QURAN MIRA FILZAH

Pada pagi tadi, telah berlangsungnya majlis khatam al-Quran pelakon dan pengacara, Mira Filzah Badioezaman, 27, bersama adiknya di kediaman keluarganya. Majlis yang bermula pada jam 9.30 pagi itu berlangsung sederhana mengikut prosedur operasi standard (SOP) dan dihadiri anggota keluarga terdekat.

Dalam majlis tersebut, Mira tampak berseri-seri dalam persalinan merah jambu, pada majlis yang diatur menjelang perkahwinannya. Mira yang ditemui sebaik majlis selesai itu meluahkan rasa syukur acara berlangsung seperti dirancang.

"Majlis hari ini dianjurkan atas permintaan keluarga dan kehendak bersama. Kami tidak mengadakan majlis berinai. Jadi, atas permintaan Opah dan mereka yang lebih tua, lebih baik diadakan majlis khatam al-Quran sahaja.

Klik  untuk gambar besar

"Majlis khatam al-Quran ini juga diadakan serentak bersama adik bongsu, Nur Ainaa Fadhilah, 25, yang akan bernikah esok. Berikutan kakak sulung yang menetap di New York, Amerika Syarikat (AS) tidak dapat meluangkan masa yang lama di sini, kami buat keputusan untuk menganjurkan majlis khatam al-Quran pada hari ini serentak," katanya.

Pelakon 'Pujaan Hati Kanda' ini masih berahsia mengenai tarikh pernikahan dengan arkitek, Wan Emir Astar, 30, yang juga anak Timbalan Menteri Di Jabatan Perdana Menteri (Tugas-Tugas Khas), Datin Mastura Mohd Yazid.

www.myartis.com / Sumber & foto: Berita Harian, Instagram Mira Filzah, @ainafadhilah, @hasifpictures & @kayangangallery

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAKIT PENING MEMANG KAMI SALING MENJAGA..." - SAZALI P RAMLEE KECEWA ISU ROYALTI

Anak lelaki Seniman Agung Allahyarham Tan Sri P Ramlee iaitu Sazali, 62, berada dalam keadaan kurang sihat dan kini bertongkat serta berkerusi roda selepas mengalami kecederaan di kaki kanan akibat kemalangan pada Disember tahun lalu.

Sazali ketika ditemui berkata, dia yang kini dikategori sebagai Orang Kelainan Upaya (OKU) itu tidak boleh bekerja dan menampung kehidupan dengan bantuan bulanan daripada Pusat Zakat Selangor (PZS) sebanyak RM400 dan Jabatan Kebajikan Masyarakat (JKM) sebanyak RM350.

"Setiap bulan, perbelanjaan saya dan isteri hanya RM750 bergantung sepenuhnya daripada bantuan diberikan PZS dan JKM. Kalau ikutkan, ia tidaklah mencukupi.

"Dalam keadaan sekarang, harga barangan keperluan dapur pun tinggi, ditambah bayaran elektrik dan air, apa yang diharapkan semoga dapatlah jumlah bantuan itu dinaikkan pihak terbabit," katanya ketika ditemui di rumahnya, di sini, semalam.

Klik untuk gambar besar

Menurutnya, dia juga memerlukan wang untuk kegunaan pengangkutan ke hospital di Cheras untuk menjalani pemeriksaan dan rawatan mengikut temujanji ditetapkan doktor.

Katanya, dia dan isteri, Hamidah Hitam, 58, masing-masing ada penyakit. Pasangan itu juga tidak mempunyai anak sejak mendirikan rumah tangga 32 tahun lalu.

"Selain masalah kaki yang masih belum pulih akibat kemalangan, saya juga ada menghidap asma dan darah tinggi. Isteri pula mengalami masalah tulang belakang dan pernah menjalani pembedahan pada 2018.

"Sekarang, sakit pening memang kami saling menjaga di antara satu sama lain. Alhamdulillah, saya pun tinggal di rumah pusaka milik arwah mentua. Jadi ada jugalah saudara-mara sebelah isteri membantu kerana tinggal berjiran. Tapi, tak boleh juga selalu nak harapkan orang," tuturnya.

Sazali berkata, dia mengharapkan selagi nyawa dikandung badan, nasibnya sebagai waris P Ramlee akan terbela. Katanya, masalah kesihatan dialami tidak membolehkan dia bekerja lagi.

Sebelum ini, Sazali pernah bekerja dengan Alam Flora tetapi sudah berhenti kira-kira 13 tahun lalu apabila syarikat terbabit berpindah operasi ke Putrajaya dan Sazali pula tidak boleh memandu.

Terdahulu, Sazali dikunjungi Pengerusi Perbadanan Kemajuan Filem Nasional Malaysia (Finas), Zakaria Abdul Hamid di kediamannya menerusi Program Ziarah Finas Prihatin 2.0 anjuran badan kerajaan itu melalui Jawatankuasa Hal Ehwal Industri, Kebajikan dan Data Industri.

Zakaria berkata, usaha ziarah itu bagi menghulurkan sedikit sumbangan kepada selebriti veteran dan waris penggiat seni tanah air berikutan penularan pandemik Covid-19 ketika ini yang ramai orang terjejas pendapatan.

Pada kunjungan itu, Zakaria menyerahkan bantuan kewangan, barangan keperluan dapur dan kerusi roda untuk kegunaan pergerakan Sazali yang selama ini berjalan menggunakan tongkat.

Sazali terharu dengan sikap prihatin yang ditunjukkan: "Terima kasih kepada FINAS dan semua pihak yang sudi menghulurkan bantuan dan bertanya khabar. Tak dinafikan, wabak COVID-19 ini sedikit sebanyak memberi kesan kepada kehidupan kami. Dengan bantuan yang dihulurkan dapat juga meringankan beban yang ditanggung," ujarnya.

Sementara itu, Sazali meluahkan rasa kecewa apabila jumlah royalti yang diterima, merosot sebanyak 90 peratus, baru-baru ini. Mengakui terkejut dengan jumlah yang diterimanya, Sazali tidak menolak kemelut yang melanda badan kutipan royalti memberi tempias kepada pengurangan jumlah kutipan ketika ini.

Sazali berkata, luahan itu bukanlah bermakna dirinya tidak bersyukur, sebaliknya sekadar mempertahankan haknya: "Jumlah kutipan yang diterima memang banyak, namun pembayaran diterima bulan lalu cukup mengejutkan kerana jumlah berkurangan sebanyak 90 peratus.

"Sudah tentu, saya kecewa dengan apa yang berlaku kerana walaupun cuma dapat setahun sekali, tetapi duit royalti ini juga dapat menampung kehidupan saya dan isteri. Saya harap kemelut yang melanda badan kutipan royalti dapat diselesaikan segera supaya hak penggiat seni dapat dibela.

"Apapun, saya bersyukur dengan bayaran yang diberikan. Cuma, sebagai pewaris sudah tentu saya nak tahu apa yang membuatkan jumlah kutipan merosot tahun ini," katanya.

www.myartis.com / Sumber: Harian Metro & Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BIARPUN BUAT SILAP, TETAP KITA MENGAKU SILAP! INI PENGAJARAN UNTUK SEMUA" - CHEF WAN

"Akhirnya bekas isteri suaminya membuka mulut memberitahu kebenaran. Itulah sejak awal saya nasihat jangan bermain api depan-depan dia di rumah saya. Lama-kelamaan saya akan dapat tahu juga. Mereka lupa bahawa orang bijak akhirnya akan ketawa terhadap mereka yang suka main drama.

"Itu sebab Allah suruh jadi bapa dan ibu kena bertanggungjawab mengenai anak kita. Biarpun buat silap, tetap kita mengaku silap! Ini pengajaran untuk semua. Tak perlu aibkan keluarga bapa mereka sedangkan saya mangsanya di sini, dimakikan orang.

"Ya, saya memang cakap kasar, buat orang yang layak menerimanya," kata cef selebriti terkenal, Datuk Chef Wan, 63, yang lega akhirnya kebenaran mengenai perkahwinan anaknya yang juga pelakon, Serina Redzuawan dengan anggota polis Meor Mohammad Aidid akhirnya terbongkar satu-persatu.

Klik untuk gambar besar

Chef Wan atau nama sebenarnya Redzuawan Ismail berkata, benarlah tindakan terdahulunya untuk menyiasat apa yang patut sebelum perkahwinan itu dilangsungkan. Cef berusia 63 tahun itu juga menasihatkan supaya orang luar tidak perlu pandai-pandai membuat cerita sekiranya tak tahu langsung pokok pangkal kebenaran.

"Mengagumkan apabila ramai di luar sana hanya pandai berkata-kata. Tak kena batang hidung anak masing-masing senanglah cakap! Padahal banyak kali kita dengar cerita begini berulang mengenai seorang lelaki nak kahwin isteri kedua atau ketiga. Ceritanya sama saja, penipuan dan akhirnya memalukan ibu bapa," ujarnya.

Kelmarin, bekas isteri Aidid iaitu Nur Hamizah Shaffee, 34, telah mendedahkan perkahwinan pasangan itu berlangsung sewaktu Aidid masih bergelar suaminya selain tidak menyalahkan kenyataan dibuat Chef Wan.

Sementara itu, Aidid semalam turut tampil mengaku sedang disiasat Jabatan Integriti dan Pematuhan Standard (JIPS) Perlis berhubung isu permohonan bernikah kali kedua dengan Serina selepas Nur Hamizah membuat laporan polis dia dimadukan tanpa kebenaran.

Kontroversi itu tercetus apabila Chef Wan mendakwa beliau terluka dan kecewa dengan tindakan Serina membelakangkannya apabila melangsungkan pernikahan dengan Aidid.

Terdahulu, Serina pernah mendirikan rumah tangga dengan Salahudin Ghafar pada 1 Januari 2010. Bagaimanapun, mereka bercerai talak satu di Mahkamah Rendah Daerah Petaling pada 1 Ogos 2017 selepas tujuh tahun mendirikan rumah tangga.Mereka dikurniakan dua cahaya mata, Tristan Tareef, 11, dan Isabella Saffiya, 10.

www.myartis.com / Sumber & foto: Harian Metro, Instagram Chef Wan, Serina Redzuawan & Facebook Nur Hamizah Shaffee

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUSULAN KES 'PAKCIK JAGUNG' - EBIT LEW ZIARAH, BERI BANTUAN

Masihkah anda ingat dengan kes 'pakcik jagung' yang diakui oleh anaknya menghidap penyakit 'Retinitis Pigmentosa' (masalah penglihatan) di mana penguat kuasa tempatan (PBT) telah merampas jagungnya atas alasan tidak mempunyai lesen?

Terkini, Ustaz Ebit Lew telah meluangkan masa melawat pakcik tersebut untuk memberi bantuan dan bertanyakan masalah yang dihadapinya.

"Sedih sangat rasa. Semalam tengok video pakcik ini tengah berniaga jagung. Pakcik rabun 90 peratus penglihatan tak nampak.

"Cuma 10 peratus tinggal. Nampak bayang jer. Muka semua dah takleh nampak. Kasihan rasanya. Berniaga jagung disitu dah 5 tahun. Dari dulu ini jer kerjanya cuma di tempat lain. Anak semua masih sekolah. 5 masih belajar lagi. Semua rajin-rajin. 2 orang di universiti.

"Ada anaknya yang cuti sekolah bawa food panda. Pakcik ni sehari dapat rm50 jika habis jagungnya. Dalam seminggu dah 3 kali semua jagung kena rampas. Yerlah berniaga disitu salah sebab tiada lesen. Tapi saya rasa kasihan padanya. Baik pakcik ni," kongsinya di laman sosial.

Tambah UEL, dia tak salahkan sesiapa cuma terfikir macam mana nak bantu pakcik ini. Dengan rendah diri tulisnya dia merayu MPS dapat membantu pakcik itu. Klik untuk gambar besar

"Segala pertolongan kepada pakcik ini saya dahulukan ucapan terima kasih. Rezeki dan ujian masing-masing. Kita sebagai saudara tugas membantu mereka. Saya hadiahkan RM1,000 dan tanya jika perlu bantuan apa-apa. Pakcik ni sebak dan tak ingin yang lain-lain.

"Pakcik ini dan isteri berniaga buah sikit jer tepi jalan. Mereka kenal saya. Selalu tengok video dan ceramah saya. Katanya dapat jumpa ustaz dah bahagia. Mereka tak nak apa-apa. Gembira rasa. Pelukan dengan tangisan sebak. Bila saya tanya apa saya boleh bantu. Pakcik ni taknak apa-apa dari saya.

"Sabarlah pakcik. Saya doakan Allah mudahkan rezeki pakcik makcik dan anak-anak. Semoga anak semua jadi anak yang baik dan hebat," tambah UEL lagi.

Sementara itu, Pengarah Jabatan Korporat MAJLIS Perbandaran Selayang (MPS) Mohamad Zin Masoad berkata, kejadian yang berlaku pada Jumaat lalu mendapat perhatian warganet selepas video insiden tular di media sosial sejak beberapa hari lalu.

"Tindakan ke atas peniaga itu dibuat berdasarkan aduan diterima daripada orang awam dan peniaga pasar berkaitan penjaja tanpa lesen di kawasan Pasar Selayang Jaya.
"Ketika pemeriksaan dilakukan, kami mendapati beberapa penjaja tanpa lesen berniaga di sekitar kawasan pasar itu," katanya dalam kenyataan, hari ini.

Mohamad Zin berkata, pihaknya kemudian mengeluarkan tiga kompaun dan sitaan terhadap tiga peniaga terbabit.
"Bagaimanapun, anggota penguat kuasa MPS berdepan provokasi oleh seorang daripada peniaga yang menjual jagung ketika tindakan sitaan dijalankan.

"Peniaga itu yang juga pemegang kad pengenalan pemastautin tetap (PR) gagal memberikan kerjasama dan melakukan provokasi serta menimbulkan kekecohan ketika tindakan penguat kuasaan dilakukan," katanya.

Katanya, sebelum ini, peniaga itu pernah dikenakan tindakan amaran, kompaun dan sitaan oleh MPS.

"Namun, peniaga itu tetap berdegil dan meneruskan aktiviti perniagaan. Sebagai pemegang kad pengenalan PR, dia tidak layak untuk memohon permit penjaja berdasarkan keputusan Majlis Mesyuarat Kerajaan Negeri Selangor (MMKN) Bilangan 20/2020.

"Kami memandang serius mengenai isu ini dan satu laporan polis dibuat atas kesalahan menghalang tugas penjawat awam.

"Kami juga akan membuat laporan kepada Suruhanjaya Komunikasi dan Multimedia Malaysia (SKMM) terhadap individu yang membuat rakaman dan menyebarkan video sehingga menimbulkan kekeliruan kepada masyarakat serta menjejaskan nama baik MPS," katanya.

www.myartis.com / Sumber & foto: HM/ebitlew

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AARON AZIZ DEMAM, SUHU AGAK TINGGI - ISTERI NAFI SUAMI TERKENA COVID-19

Menerusi satu entri yang dimuatnaik di laman Instagram, isteri kepada pelakon Datuk Aaron Aziz, Datin Diyana Halik telah memuatnaik gambar suami dan memberitahu keadaannya kurang sihat apabila mengalami demam panas.

"SubhanaAllah, 19 Mac, Hari kedua lockdown, big bos rebah akibat demam. Semalam mengadu sakit gigi, hari ini (semalam) demam dah. Panas badan agak tinggi, tak nak mandi, jadi kita sponge sahajalah. Semoga Allah berikan kesembuhan segera kepada suami saya yang tersayang," tulisnya.

Menurut Diyana lagi, orang ramai tidak perlu bimbang kerana, ia hanyalah sekadar demam biasa dan bukan mempunyai kaitan dengan wabak COVID-19: "Kepada mereka yang bertanya, Alhamdulillah, ia bukan COVID-19" jelasnya.

Klik untuk gambar besar

Pada masa sama, kongsi Diyana, keadaan kesihatan Aaron yang tidak mengizinkan itu membuatkan dia mengimbau pengorbanan suaminya yang pernah menjaganya dengan memberikan sepenuh perhatian: "Ibu-ibu kalau sakit, seluruh kerja rumah terhenti. Bapa-bapa kalau sakit, ibu-ibu berhenti buat kerja rumah. Betul tak? Apapun, siapa sahaja sakit, ibu-ibu tetap akan pastikan demam surut baru kita rehat.

"Teringat dua tahun lalu sewaktu saya sakit, suami tercinta saya jaga, sampai sanggup tolak tawaran besar yang datang. Love you sayang @aarondwiaziz," coretnya yang menerima komen dimana rata-rata peminat mendoakan agar Aaron kembali sembuh dan dapat meneruskan rutin kehidupan seperti biasa.

www.myartis.com / Sumber & foto: Astro Gempak & Instagram Diyana Halik

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CHRISTINA PERRI MUAK TERBANG

Jika setiap hari asyik menaiki kapalterbang ke sana sini, pastinya rasa bosan dan muak menyelubungi diri seseorang itu. Begitu jugalah halnya dengan penyanyi Amerika Syarikat (AS), Christina Perri, 26, apabila membuat konsert jelajah di seluruh dunia.

Menurut artis yang nama sebenarnya Christina Judith Perri ini, dia bosan apabila jadual konsert jelajahnya terlalu padat hingga memaksa dia terbang setiap hari ke seluruh pelusuk dunia.

"Saya tidak pernah mendapat reaksi atau pengalaman buruk ketika mengadakan konsert tetapi saya tidak suka proses perjalanan yang perlu saya lalui untuk menjelajah ke merata tempat.

"Terus-terang, saya bosan setiap kali perlu mengambil penerbangan yang memakan masa berjam-jam lamanya. Saya terpaksa bangun awal pagi hampir setiap hari untuk ke penerbangan pagi dan ia meletihkan," katanya dipetik sebagai berkata kepada pihak media.

Untuk info, beliau baru sahaja menjayakan konsert mini Christina Perri Live in Kuala Lumpur di KL Live, Kuala Lumpur, semalam. Dalam konsert itu, dia menyampaikan lagu-lagu daripada album sulungnya, Lovestrong (2011), Jar of Hearts, Arms, Mine dan beberapa buah lagu lain.


DAKWA DISAMPUK - ALIFF AZIZ MENGAKU MENGAMUK & TUMBUK PEKERJA HOTEL

Jika sebelum ini penyanyi seberang Aliff Aziz menafikan yang dia pernah mencuri telefon bimbit dan mendakwa terpaksa mengaku kesalahan akibat undang-undang Singapura yang berlainan, terbaru... dia diselubungi kontroversi lagi!

Kali ini Aliff dikatakan bergaduh di sebuah hotel dekat ibu negara hingga polis terpaksa campur tangan bagi meleraikan kekecohan.

Bila ditanya media mengenai insiden itu, Aliff mengakui kebenarannya tetapi mendakwa ketika itu dia tidak sedarkan diri akibat disampuk.

"Ketika kejadian, saya memang tidak ingat apa yang berlaku. Saya mula sedarkan diri selepas semuanya sudah selesai.

Klik gambar untuk size besar

"Sepupu saya memberitahu, saya dah kena sampuk. Memang saya ada masalah lemah semangat sejak kecil lagi," ujar Aliff atau nama sebenarnya Mohamad Aliff Aziz, 23, dipetik sebagai berkata.

Untuk info, pada Isnin lalu penyanyi itu dikatakan mengamuk di sebuah hotel yang menjadi lokasi penginapannya sempena Anugerah Industri Muzik ke 21 yang berlangsung di Pusat Dagangan Dunia Putra (PWTC), Kuala Lumpur pada Sabtu lepas.

Lebih hangat, ada mulut yang mendakwa Aliff kononnya berada dalam pengaruh dadah sehingga pihak hotel terpaksa memanggil polis apabila penyanyi itu mengamuk dan menumbuk pekerja hotel.

Bukan setakat pekerja dan pelanggan yang ada di situ menyaksikan kejadian tersebut, malah ia turut disaksikan oleh penggiat-penggiat seni yang berkampung di hotel itu.

Aliff bersama adiknya ketika AIM

"Bagi sesiapa yang telah menyaksikan kejadian itu, mungkin mereka akan memberi pelbagai persepsi terhadap tingkah laku saya itu.

"Tetapi nak buat macam mana, ia adalah hari yang malang buat saya.

"Biarlah orang nak cakap apa! Sekarang ini saya sedang menjalani rawatan bersama seorang ustaz.

"Jika ada pihak mempertikaikan perkara ini lagi, saya sanggup mengambil ujian darah untuk membuktikan bahawa saya tiada pengaruh dadah," tegasnya yang mendakwa sedang melakukan rawatan tradisional di Singapura bagi mengembalikan semangatnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ADIK DATANG JAMIN - SUAMI ZIANA ZAIN AKHIRNYA BEBAS

Terpaksa bermalam selama beberapa hari di Penjara Sungai Buloh selepas tiada ahli keluarga atau rakan yang tampil membayar ikat jamin, namun kini suami kepada penyanyi Ziana Zain iaitu Armin Zaharin Ahmad Zambri akhirnya bebas.

Armin bebas daripada tahanan yang dilaluinya sejak 2 Mac lalu apabila adik mengikat jaminnya sebanyak RM5,000 dibayar pada petang hari ini.

Adik kepada bekas ketua pramugara sebuah syarikat penerbangan itu hadir ke Mahkamah Majistret Shah Alam bagi menyelesaikan ikat jamin berkenaan.

Dalam pada itu, pada sebutan semula kes tersebut pada Khamis, Armin mengekalkan pengakuan tidak bersalah dan minta dibicarakan selepas tuduhan pindaan kes itu dibacakan kepadanya.

Timbalan Pendakwa Raya, Megat Mahathir Megat Tharih Afendi meminda pertuduhan iaitu Seksyen 324 Kanun Keseksaan dibaca bersama Seksyen 326A Kanun Keseksaan.

Klik untuk gambar besar

Di bawah Seksyen 326A, Armin, 53, boleh dikenakan dua kali ganda tempoh maksimum atas sabitan kesalahan dibawah Seksyen 324 Kanun Keseksaan.

Bagi Seksyen 324, jika sabit kesalahan, berdepan dengan hukuman penjara sehingga 10 tahun atau denda atau sebatan.

Mengikut pertuduhan, Armin didakwa dengan sengaja menggunakan rotan sehingga menyebabkan luka dan lebam ke atas anaknya di sebuah rumah di Denai Alam, dekat sini, di antara pukul 8 malam hingga 10.30 malam pada 24 Februari lalu.

Sebutan semula kes itu didengar dihadapan Majistret Raja Noor Adilla Raja Mahyaldin. Mahkamah menetapkan 6 April depan untuk pengurusan dokumen kes.

Dia diwakili peguam, Muhammad Zufar Elias yang bertindak sebagai peguam bidan terjun yang rela hati mahu membantunya pada sebutan semula kes itu.

Armin ditangkap pada 2 Mac lalu selepas Ziana membuat laporan polis pada 27 Februari lalu.

Ziana atau Siti Roziana yang popular dengan lagu 'Madah Berhelah' dan 'Putus Terpaksa' itu bernikah dengan Armin pada 9 Mei 1998.

Hasil perkahwinan itu, mereka dikurniakan empat orang cahaya mata, Muhammad Aiman, 18, dan Muhammad Ammar, 14, serta pasangan kembar, Muhammad Ariel dan Siti Nur Kaseh, 9.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


KEMALANGAN MOTOSIKAL - RIZ AMIN ALAMI KECEDERAAN

"Sepupu saya yang mengekori di belakang tidak sempat brek dan terus melanggar saya. Ia menyebabkan saya melambung sebelum terjatuh. Mujur tidak ada kereta dari belakang, jika tidak tentu keadaan saya lebih teruk.

"Mujur tiada sebarang keretakan tetapi doktor akan melakukan pemantauan berterusan pada bahagian kaki," demikian kata pelakon Riz Amin yang mengalami kecederaan di muka dan punggung selepas mengalami kemalangan motosikal di Setia Alam, Shah Alam, malam Khamis lalu.

Riz, 34, yang juga pelakon 'Polis Evo 2' berkata, ketika kejadian dia bersama sepupunya, Awis yang menunggang motosikal berasingan dalam perjalanan pulang ke rumah selepas minum di sebuah restoran.

Menurutnya, ketika tiba di satu persimpangan, sebuah kereta tiba-tiba muncul dalam keadaan laju membuatkan dia terpaksa brek mengejut.

Klik untuk gambar besar

Kejadian itu menyebabkan mata kanannya bengkak dan mengalami cedera ringan di punggung. Selain itu, dia juga menjalani ujian sinaran-X.

Riz berkata, sepupunya juga turut mengalami kecederaan dan dia bersyukur mereka tidak mengalami kecederaan lebih serius.

Menurut Riz, ketika ini dia sedang menjalani penggambaran dan kebetulan kejadian berlaku ketika produksi berkenaan sedang berhenti menjalani penggambaran buat seketika.

"Buat masa ini, saya akan berehat hingga kecederaan itu sembuh. Terima kasih kepada yang mendoakan kesejahteraan saya," tuturnya.

Terdahulu, Riz memuatnaik foto kecederaan dialaminya di laman Instagram dan menceritakan pengalamannya terbabit kemalangan motosikal.

"Saja nak cerita haha Pengalaman pahit lama x naik moto dok pusing2 area sini satu keta dah masuk simpang tekejut kita pun tekejut break cousin kat belakang pun tekejutla Apa lagi😂...

"Alhamduliah kami ok cedera ckit ja #budakbarunakbelajaq tapi harini dah ok mata pun x bengkak camtu dah hahahah😂," tulisnya.

www.myartis.com / Sumber & foto: Harian Metro & Instagram Riz Amin

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIKECAM SAJI TARIAN SEPARUH BOGEL: "HIBURAN... SUKA HATI SAYA LA" - AHYA ROSLI

"Saya tak kisah pun apa orang nak kata mengenai majlis persandingan saya. Persembahan itu pun sekadar hiburan sahaja untuk tetamu yang hadir. Lagipun suka hati saya la nak panggil siapa buat persembahan. Itu kan majlis perkahwinan saya dan saya yang keluar duit bukan netizen.

"Bagi saya, mereka yang komen dan kritik tu tak ada kerja, nak ganggu kehidupan orang lain," demikian kata anak kepada pelakon veteran, Normah Namanhuri iaitu Ahya Rosli yang menjelaskan dia tidak kisah dengan kritikan netizen mengenai majlis persandingannya yang menjemput penari separuh bogel.

Ahya, 32, yang merupakan seorang pelakon dan model itu berkata persembahan itu hanya hiburan untuk tetamu yang hadir dan dia berhak melakukan apa sahaja memandangkan ia adalah majlis perkahwinannya.

Ahya diminta mengulas mengenai video persembahan seorang lelaki menyerupai wanita separuh bogel menari semasa majlis resepsinya berlangsung. Video yang dimuatnaik oleh kakak kepada Ahya iaitu Liana Rosli atau popular dengan panggilan Kak KM di InstaStory miliknya, menjadi perbualan hangat netizen di laman sosial.

Klik untuk gambar besar

Rata-ratanya mempersoalkan tindakan Ahya menjemput penari tersebut yang tidak sesuai untuk majlis perkahwinan. Dalam pada itu, Ahya memberitahu kebanyakkan netizen yang komen dan kritikan itu menggunakan akaun palsu dan berkemungkinan mereka antara orang terdekatnya.

"Sebenarnya benda ni agak kelakar juga sebab kalau ikutkan tak ada apa isu pun. Tapi netizen yang nak perbesarkan. Kebanyakkan mereka komen tu menggunakan akaun palsu. Mungkin sebenarnya orang terdekat kita yang dengki, guna akaun palsu untuk komen macam tu," ujarnya.

Untuk makluman, Ahya dan pasangannya, Shahirah Sanusi telah diijabkabulkan sebagai suami-isteri pada 29 Mac lalu di Bukit Kiara Equestrian.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU 'BABY BUMP': "KAMI DAH BERSEDIA JIKA DIKURNIAKAN REZEKI" - FAZURA

"Sebenarnya saya sangat menghargai komen-komen daripada netizen semua. Saya dan Fattah bersyukur ramai menyayangi dan mendoakan kami.

"Sebelum Fattah post video itu saya dah perasan dah (perut kelihatan macam baby bump), tapi saya kata tak mengapa post sahajalah.

"Kalau nak tahu sepanjang kami dalam penerbangan ke Maldives, memang tak sempat jamah apa-apa makanan pun. Bila dah sampai sahaja ke destinasi percutian terus kami pesan macam-macam makanan.

"Bila dah makan dalam kuantiti yang banyak secara tidak langsung, perut kita akan nampak macam itu kan," jelas pelakon dan penyanyi Nur Fazura yang menafikan dakwaan bahawa dia kini sedang berbadan dua.

Klik untuk gambar besar

Baru-baru ini, peminat membuat spekulasi Fazura kini hamil apabila 'baby bump' isteri kepada pelakon dan penyanyi Fattah Amin itu dikatakan kelihatan dalam sebuah video yang dimuatnaik menerusi Instagram.

Sudah lebih setahun melayari bahtera rumah tangga, Fazura memberitahu dia dan Fattah sudah bersedia untuk menimang cahaya mata dan menggalas tanggungjawab sebagai ibu bapa.

"Setiap suami isteri pastinya menantikan kehadiran cahaya mata. Sejujurnya ketika di awal usia perkahwinan, kami ada buat perancangan keluarga disebabkan jadual kerja yang sangat ketat.

"Kini selepas lebih setahun berkahwin dan kami pun dah cukup enjoy meluangkan masa berdua bersama, InsyaAllah dengan izin Allah kami dah bersedia untuk menimang cahaya mata jika dikurniakan rezeki dalam masa terdekat ini. Bila sampai masanya, saya akan uar-uarkan pada semua. Itu janji saya," katanya.

www.myartis.com / Sumber: Kopi Planet

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HARRIS ANNUAR & ASHA MERICAN BAKAL TIMANG ANAK SULUNG - KANDUNGAN SUDAH MASUK TRIMESTER KETIGA

"Sebenarnya isteri saya dah mengandung banyak bulan, tapi kami memilih untuk merahsiakan. Jantina anak pun kami dah tahu tapi bila dah lahir nanti baru kami kongsi," kongsi pelakon Harris Annuar yang mengumumkan khabar gembira bahawa isterinya yang juga pelakon iaitu Asha Merican kini sedang berbadan dua, selepas lapan bulan mendirikan rumah tangga.

Harris atau nama sebenarnya Mohammad Harris Shahrul Annuar memaklumkan, kandungan isterinya kini sudah memasuki trimester ketiga namun dia memilih untuk merahsiakan fasa awal kehamilan.

Harris turut berkongsi berita kehamilan isterinya itu menerusi Instagram miliknya: "Alhamdulillah atas rezeki tak terhingga ini, doakan yang baik baik," tulisnya.

Bercerita mengenai keadaan isterinya, Harris memberitahu, kehamilan pertama Asha sangat unik kerana berdepan dengan pelbagai alahan pelik.

Klik untuk gambar besar

"Isteri saya ada alahan yang pelik, dia tidak boleh dengar lagu-lagu Melayu atau Bahasa Inggeris nanti dia akan muntah tapi itu untuk trimester pertama. Tapi kalau nak elakkan dia daripada muntah kena bawa dia masuk ke dalam tangga kecemasan. Bila bau simen akan elakkan dia dari bau muntah.

"Asha juga alahan tidak boleh bau badan saya membuatkan saya terpaksa memakai sabun badannya agar miliki bau yang sama. Lebih kelakar lagi apabila kulit dia jenis sensitif dan hanya menggunakan sabun mandi untuk bayi, jadi dengan saya sekali guna sabun yang sama," katanya.

Tambah Harris, isterinya itu pernah mengidam untuk makan di depan Pantai Klebang, Melaka, malah dia juga lebih suka menikmati Asam Pedas sepanjang kehamilannya.

Dalam pada itu, Harris turut berkongsi saat menerima khabar tersebut dimana dia menyangkakan isterinya itu dijangkiti C0V1D kerana baru pertama kali melihat alat ujian tersebut.

"Saya dengan dia pergi mini bulan madu di Cameron Highland, Pahang, petang itu saya pergi joging apaila balik dari joging dia buat kejutan dengan letak alat ujian kehamilan bawah selimut.

"Mula-mula saya ingat dia positif C0V1D sebab saya tak pernah tengok alat itu. Rupanya dia cakap dia mengandung, menangis juga saya masa itu," jelasnya.

Untuk makluman, Harris dan Asha selamat berkahwin pada 11 Jun tahun lalu selepas empat tahun bercinta.

  ________ IKLAN ________ JUALAN JIMAT GILER 2.2. - - Ayuh dapatkan pelbagai tawaran hebat di Shopee sempena jualan JIMAT GILER 2.2 (2 Februari 2023) ini.Pelbagai barangan dijual dengan harga giler termasuk pemberian diskaun dan voucher yang tak masuk akal.Selain itu,  banyak hadiah hebat dan cabutan bertuah menanti anda.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAK MAHU JADI IBU BAPA PARANOID - IKMAL AMRY TAWAKAL ORANG PEGANG, CIUM ANAKNYA

"Kalau tanya kami berdua, kami okay je kalau raya nanti ada orang yang nak dukung atau cium anak kami. Kami tawakal je sebab tak nak beria nak halang orang, beria sangat nanti, sakit tetap sakit jugak.

"Benda ni kami belajar masa pergi London baru-baru ni. Orang di sana dah tak pakai pelitup muka, tiada penjarakan sosial, tiada SOP, orang pegang-pegang baby, bila kami check test masa nak balik, negatif.

"Kita nak lalui kehidupan seharian, dengan raya lagi, kalau boleh nak enjoy dengan baby, benda tu akan buat kita rasa terkongkong tau," ujar pelakon Ikmal Amry yang mendedahkan dia tidak kisah jika ada orang yang mahu mendekati dan mendukung anak perempuannya, Cailie, 4 bulan, terutamanya menjelang lebaran nanti.

Klik untuk gambar besar

Menurut Ikmal dan isteri, Najla Shamsul, 23, mereka tidak mahu menjadi ibu bapa yang terlalu paranoid membawa bayi dalam musim pandemik ini. Kata Ikmal atau nama sebenarnya Mohd Zulikmal Amry Ghazali, 28, sebolehnya dia sehabis baik mahu memberikan kehidupan yang normal untuk anak perempuannya.

Dalam pada itu, Ikmal yang berkahwin dengan Najla pada 19 Disember 2020 di Kuala Pilah, Negeri Sembilan itu juga mahu mengelak daripada menjadi ibu bapa yang terlalu memikirkan isu pegang-memegang bayi ini.

"Jadi bukanlah kita tak nak terlalu menjaga sangat ke apa, kita jaga. Tapi jangan terlalu overthinking, itu yang buatkan kita stress. Cuma apa yang kami amalkan, bila balik dari keluar mana-mana ke, kami akan terus mandi, sabun, bersihkan baby. Pasal kebersihan diri dan baby kami jaga," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


URUSAN BADAL HAJI ALLAHYARHAM YAZIT DIURUS YKAT

"Ketika YKAT memperkenalkan skim khairat, Allahyarham menjadi artis perintis daripada 500 peserta yang menandatanganinya, malah saban tahun memperbaharui penyertaan. Yayasan sudah menyerahkan sumbangan pengurusan jenazah lengkap berjumlah RM1,500 kerana pengebumiannya diuruskan waris Allahyarham. Berdasarkan Skim Khairat YKAT juga, manfaat upah haji percuma turut disediakan.

Namun, jika keluarga atau waris ingin menguruskannya sendiri, kita akan salurkan sejumlah wang kepada mereka," kata pengerusinya, Datuk Irwan Shah Abdullah atau DJ Dave yang berkata bekas pemain dram kumpulan Search, Yazit antara penggiat seni terawal yang menyertai program Khairat Kematian Yayasan Kebajikan Artis Tanah Air (YKAT), sekali dengan urusan badal haji.

YKAT bersama sebuah syarikat akan menguruskan upah haji untuk Allahyarham Yazit Ahmad mengikut pakej yang ditandatangani arwah, kira-kira tiga tahun lalu. Mengenai sumbangan bulanan sebanyak RM500 yang diberikan kepada Allahyarham, sejak 16 bulan lalu, kata Dave, perkara itu akan dibincangkan bersama Lembaga Pengarah yayasan terbabit.

"Bantuan itu disalurkan kepada Yazit bagi meringankan bebannya yang menanggung kos perubatan, rawatan dan dialisis tiga kali seminggu. Sama ada sumbangan diteruskan atau tidak, kepada warisnya, ia akan diperincikan. Jika dihentikan sekalipun, ia bukan secara serta-merta.

"Kita mempunyai ramai ahli berdepan masalah hampir sama, seperti mempunyai penyakit kronik, hilang keupayaan bekerja dan warga emas. Jika ada ahli lain, yang masih dalam senarai menunggu bantuan bulanan dan dilihat lebih memerlukan, keutamaan tentu sahaja diberikan kepada mereka," ulasnya.

Yazit menghembuskan nafas terakhir, Khamis lalu, selepas dua hari ditempatkan di Unit Rawatan Rapi (ICU) Hospital Kuala Lumpur (HKL). Doktor mengesahkan Allahyarham yang menghidap sakit buah pinggang dan komplikasi lain mengalami kecederaan otak berpunca daripada kekurangan oksigen dalam badan, selain bergantung pada sokongan mesin hayat.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BARU PULANG BERCUTI DI LANGKAWI - HERO REMAJA, HARRIS ANNUAR POSITIF COVID-19

Pelakon dan personaliti media sosial, Harris Annuar yang baru pulang bercuti di Pulau Langkawi, Kedah, kini disahkan positif Covid-19 selepas menjalani ujian saringan yang dikendalikan sebuah klinik swasta di Bangi, Selangor semalam. Harris berkata, dia kini sedang menunggu keputusan ujian saringan kedua yang dijalankan pagi tadi.

"Semalam saya baru sahaja menjalani ujian saringan Covid-19 dan didapati positif wabak ini untuk saringan pertama. Pagi tadi saya sudah menjalani ujian saringan kedua dan sedang menanti keputusan.

"Buat masa sekarang, saya sedang menjalani kuarantin di rumah seperti yang disarankan Kementerian Kesihatan Malaysia (KKM)," katanya yang baru pulang bercuti di Pulau Langkawi, Kedah.

Klik untuk gambar besar

Menurut Harris yang merupakan bekas peserta Hero Remaja 2017/18, rakan baiknya bernama Tajuddin Bakar turut didapati positif Covid-19 menerusi ujian saringan pertama.

"Tajuddin juga didapati positif Covid-19. Saya kini sedang kuarantin di rumahnya. Saya tak berani pulang ke rumah sebab tak nak membahayakan ahli keluarga lain. Jadi, saya ambil keputusan untuk kuarantin berdua di rumah Tajuddin, sementara menunggu keputusan.

"Kepada sesiapa yang ada kontak rapat dengan saya sejak dua minggu yang terakhir ini, diharapkan anda pergi melakukan ujian saringan. Setakat ini saya masih menunggu panggilan rasmi dari pihak KKM untuk tindakan selanjutnya. Saya mohon maaf atas segala kesulitan," ujarnya.

www.myartis.com / Sumber & foto: Harian Metro & Instagram Harris Annuar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANJUR SEMINAR KEIBUBAPAAN: "BAYAR DULU BARU BAGITAHU" - SUHAIMI SAAD

Tidak mahu mendedahkan program seminar keibubapaan dan pendidikan awal kanak-kanak anjuran syarikatnya atas faktor keselamatan, penyanyi nasyid kontroversi, Suhaimi Saad berkata, lokasi sebenar hanya akan diberitahu kepada peserta yang sudah membuat bayaran dan benar-benar serius untuk menyertai program berkenaan.

"Program itu akan berlangsung di Shah Alam. Atas sebab privasi dan keselamatan kami hanya akan maklumkan lokasi sebenar kepada peserta yang membuat bayaran sahaja," ujarnya yang akan berbicara beberapa topik hangat menerusi seminar tersebut antaranya mengenai pendidikan di rumah, isu vaksin, kajian bumi rata dan lain-lain.

Pada Ahad lalu, Suhaimi telah memuatnaik poster berkaitan program berkenaan di laman sosial Facebooknya dan Instagram. Program bertajuk 'Seminar Keibubapaan Dan Pendidikan Awal Kanak-Kanak' itu akan diadakan pada 31 Mac ini dengan bayaran sebanyak RM269.

Sementara itu, isterinya, Ina Naim dna anak-anak bakal diundang sebagai pernampilan istimewa. Dalam pada itu, kata Suhaimi, dia mendapat idea untuk menganjurkan program tersebut selepas ramai yang bertanya dan meminta pandangan terhadap cara mendidik anak.

Klik untuk gambar besar

"Sejak tukar ramai yang kecam prinsip dan cara saya, tapi ramai juga yang hormat dan tanya banyak soalan. Mereka minta pandangan khususnya berkaitan cara mendidik anak dan homeschooling (belajar dari rumah). Ini adalah impian dan sumbangan saya kepada masyarakat khususnya umat Islam," tuturnya.

Tambahnya lagi, dia tidak menetapkan sasaran individu yang hadir dan akan tetap meneruskan program itu biarpun dengan 20 peserta sahaja.

Suhaimi turut memberi amaran untuk mendedahkan nombor telefon individu yang sengaja ingin mempermainkannya dalam membuat pendaftaran secara tidak langsung menganggu kelancaran program tersebut.

"Kalau tak mahu atau tak mampu, tak perlu buang masa. Allah tahu niat setiap kita. Amaran kepada siapa yang main-main saya akan dedahkan nombor telefon dia," katanya.

Suhaimi berkata, biarpun ramai yang tidak serius, namun ada yang sudah membuat bayaran dan berminat menghadiri seminar tersebut.

"Ini adalah impian dan sumbangan saya kepada masyarakat khususnya umat Islam," ujarnya yang sebelum ini mencetuskan kontroversi apabila membuat kenyataan tidak menghantar anak ke sekolah, tidak mengambil vaksin dan percaya bumi berbentuk rata.

Pendapat bekas penyanyi kumpulan In-Team itu mendapat reaksi pelbagai pihak sehingga mencetuskan perdebatan di media sosial.

www.myartis.com / Sumber & foto: mStar, Rotikaya, Beautifulnara & Facebook / Instagram Suhaimi Saad

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


8 GAMBAR - NEELOFA DITEMANI JEJAKA KACAK DI KOTA LONDON?

Bukan hanya Dato' AC Mizal sekeluarga bercuti ke London, malah Neelofa atau nama sebenarnya Noor Neelofa Mohd Noor juga bercuti ke sana bagi memastikan perniagaan tudungnya berjaya dan cukup dikenali di seluruh dunia.

Walaupun baru-baru ini video Neelofa dalam 'Naelofar Hijab's Raya Collection' dikritik netizen namun Neelofa tetap positif dan jadikan kritikan tersebut sebagai pembakar semangat untuknya terus berjaya.

Naelofar Fantasia Raya 2015 (Video Jelita Neelofa Dalam 'Naelofar Hijab's Raya Collection') telah menggunakan model kacak dan telahpun dikaitkan mereka berdua mempunyai hubungan mesra.

Klik gambar untuk size besar

Salah seorangnya adalah Malik McMcrone dikatakan cukup rapat dengan Neelofa setelah gambar mesra mereka berdua dimuatnaik di Instagram masing-masing. Malah kini Neelofa kini sedang bercuti di kota London dan khabarnya telah ditemani jejaka kacak tersebut.

Neelofa tidak pergi bersendirian tetapi tetap ditemani rakannya yang lain dengan memberi pembayang dia turut ditemani seorang lelaki yang gambarnya diambil daripada sisi belakangnya sahaja. Eh! nak berahsia lagi ke Neelofa?

Mungkin suatu hari nanti kita semua akan terima perkhabaran gembira tentang hubungan mereka berdua. Doakan mereka berdua cepat kahwin jika masing-masing saling mencintai. Tak gitu?

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


DISERANG PENYAKIT MISTERI - AWIE ENGGAN ULAS ISU SIHIR, TAHAN SAKIT DEMI PEMINAT

"Saya enggan kongsi kisah ini kerana tidak seronok. Sebelum ini saya sihat, tetapi kira-kira seminggu sebelum konsert kaki saya sakit. Saya baharu dua hari dibenarkan keluar dari hospital demi menjayakan konsert ini. Alhamdulillah berkat bantuan Allah, hari ini saya boleh berdiri.

"Sebelum ini saya langsung tidak boleh berdiri dengan sendiri," kata vokalis kumpulan Wings, Datuk Awie yang mendedahkan dia baharu dua hari dibenarkan keluar dari hospital demi menjayakan 'Konsert Konsert Laksamana Metal Wings x Bunkface' yang berlangsung malam semalam.

Awie atau nama sebenarnya Ahmad Azhar Othman, 51, berkata, seminggu sebelum konsert berkenaan berlangsung, dia diserang penyakit misteri sehingga mengakibatkan kedua-dua belah kakinya sukar untuk bergerak.

Menurutnya, setelah merasakan pergerakannya terbatas, dia bergegas mendapatkan rawatan ke hospital sebelum mencuba rawatan alternatif.

Ketika ditanya mengenai kebarangkalian pelantun lagu 'Sejati' itu berkemungkinan menjadi mangsa sihir, Awie enggan mengulas lanjut. Dia walau bagaimanapun mengaku tidak puas menghiburkan peminat dalam tempoh dua jam persembahan biarpun sedang menahan kesakitan.

Klik untuk gambar besar

"Saya tidak tahu mengenai perkara itu. Namun apa yang pasti, selepas melakukan pemeriksaan, doktor juga gagal mengenalpasti punca kaki saya membengkak," ujarnya.

Dalam pada itu, seramai 3,000 peminat hadir menyaksikan Konsert Laksamana Metal Wings x Bunkface di Dewan Merdeka Pusat Dagangan Dunia Putra (PWTC) di sini malam semalam.

Konsert yang juga diadakan bersempena 35 tahun Wings dalam industri hiburan tempatan menyaksikan Awie mendendangkan hampir 20 buah lagu termasuk lagu berhantu mereka iaitu Sejati dan Opera Hidup.

Di pentas yang sama, Wings turut bergandingan dengan Bunkface sekali gus menggabungkan antara muzik metal rock dan punk pada konsert berkenaan.

www.myartis.com / Sumber & foto: Kosmo & Instagram Awie Wings

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::